title: 2008/597/EY: Komission päätös, tehty 3 päivänä kesäkuuta 2008 , yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta annetun asetuksen (EY) N:o 45/2001 24 artiklan 8 kohdan nojalla annettavista tietosuojasta vastaavaa henkilöä koskevista täytäntöönpanosäännöistä

text:
               22.7.2008

               FI

               Euroopan unionin virallinen lehti

               L 193/7

      KOMISSION PÄÄTÖS,
   tehty 3 päivänä kesäkuuta 2008,
   yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta annetun asetuksen (EY) N:o 45/2001 24 artiklan 8 kohdan nojalla annettavista tietosuojasta vastaavaa henkilöä koskevista täytäntöönpanosäännöistä
   (2008/597/EY)
   EUROOPAN YHTEISÖJEN KOMISSIO, joka
   ottaa huomioon yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (1) ja erityisesti sen 24 artiklan 8 kohdan ja liitteen,
   sekä katsoo seuraavaa:

               (1)

               Asetuksessa (EY) N:o 45/2001, jäljempänä ’asetus’, vahvistetaan kaikkiin yhteisöjen toimielimiin ja elimiin sovellettavat periaatteet ja säännöt ja velvoitetaan kukin yhteisöjen toimielin ja elin nimittämään tietosuojasta vastaava henkilö.

               (2)

               Asetuksen 24 artiklan 8 kohdassa edellytetään, että kukin yhteisöjen toimielin tai elin antaa täytäntöönpanoa koskevat tarkemmat säännöt tietosuojasta vastaavan henkilön osalta liitteessä olevien säännösten mukaisesti. Täytäntöönpanosäännöt koskevat erityisesti tietosuojasta vastaavan henkilön tehtäviä, velvollisuuksia ja toimivaltuuksia.

               (3)

               Komission päätöksellä K(2002) 510 (2), joka on tehty 18 päivänä helmikuuta 2002, perustetaan komissioon tietosuojasta vastaavan henkilön virka ja annetaan tälle tehtäväksi ehdottaa pääosastojen kanssa käytyjen keskustelujen pohjalta uusia täytäntöönpanosääntöjä pääosastojen tarpeiden ja kokemusten mukaisesti,

         ON PÄÄTTÄNYT SEURAAVAA:
   1   JAKSO
   YLEISET SÄÄNNÖKSET
   1 artikla
   Määritelmät
   Tässä päätöksessä tarkoitetaan, rajoittamatta asetuksessa olevien määritelmien soveltamista:

               —

               ’tietosuojakoordinaattorilla’ pääosaston tai yksikön henkilöstön jäsentä, jonka pääjohtaja on nimittänyt koordinoimaan kaikkia henkilötietojen suojaan liittyviä asioita pääosastossa;

               —

               ’rekisterinpitäjällä’, joka määritellään 2 artiklan d kohdassa ja johon viitataan 25 artiklan 2 kohdan a alakohdassa, toiminnalliselle yksikölle vastuussa olevaa virkamiestä, joka on määritellyt henkilötietojen käsittelyn tarkoituksen ja tavat.

         2 artikla
   Soveltamisala
   Tässä päätöksessä määritellään asetuksen 24 artiklan 8 kohdan mukaisesti säännöt ja menettelyt, jotka liittyvät tietosuojasta vastaavan henkilön, jäljempänä ’TVH’, tehtävien hoitoon komissiossa. Päätöstä ei sovelleta komission toimintaan komission määritellessä yksilön suojaa henkilötietoja käsiteltäessä koskevia toimintaperiaatteita.
   2   JAKSO
   TIETOSUOJASTA VASTAAVA HENKILÖ
   3 artikla
   Nimittäminen ja asema
   1.   Komissio nimittää TVH:n (3) ja ilmoittaa hänen nimensä Euroopan tietosuojavaltuutetulle.
   2.   TVH:n toimikausi on viisi vuotta, ja se voidaan uusia kerran.
   3.   TVH varmistaa asetuksen säännösten sisäisen soveltamisen riippumattomasti, eikä hän saa ottaa vastaan ohjeita tehtäviensä hoitamisessa.
   4.   TVH valitaan komission henkilöstön joukosta asiaan kuuluvia menettelyjä noudattaen. Asetuksen 24 artiklan 2 kohdassa mainittujen edellytysten täyttämisen lisäksi TVH:lla olisi oltava hyvä perehtyneisyys komission yksiköihin ja niiden rakenteeseen sekä hallinnollisiin sääntöihin ja menettelyihin. Hänellä olisi oltava hyvät tiedot tietosuojan ja tietojenkäsittelyn järjestelmistä, periaatteista ja menetelmistä. Hänellä on oltava hyvä arvostelukyky ja hänen on osattava asennoitua puolueettomasti henkilöstösääntöjen mukaisesti.
   5.   Asetuksen mukaisesti komissio voi erottaa TVH:n toimestaan, mutta vain Euroopan tietosuojavaltuutetun suostumuksella, jos hänellä ei enää ole edellytyksiä tehtäviensä suorittamiseen. Komissio vahvistaa pääsihteerin ehdotuksesta ja henkilöstön ja hallinnon pääosaston pääjohtajan suostumuksella, ettei TVH enää täytä tehtävien hoidon kannalta välttämättömiä edellytyksiä.
   6.   TVH:hon ja hänen henkilöstöönsä sovelletaan Euroopan yhteisöjen virkamiehiin sovellettavia sääntöjä ja määräyksiä, sanotun kuitenkaan rajoittamatta asiaa koskevien asetuksen säännösten soveltamista.
   4 artikla
   Tehtävät
   1.   TVH edistää osaltaan henkilötietojen suojan takaavan toimintakulttuurin kehittämistä komissioon parantamalla tietosuojakysymysten yleistä tiedostamista huolehtien samalla sopivasta tasapainosta henkilötietojen suojaa koskevien periaatteiden ja avoimuuden välillä, sanotun kuitenkaan rajoittamatta asetuksen 24 artiklassa ja liitteessä kuvattujen tehtävien hoitamista.
   2.   TVH pitää yllä luetteloa kaikista komissiossa tehtävistä henkilötietojen käsittelytoimista, ja tietosuojakoordinaattorit merkitsevät siihen kaikki pääosastojensa tietojenkäsittelytoimet, joita koskee ilmoitusvelvollisuus. Tietosuojakoordinaattorit ilmoittavat myös kyseisistä toimista vastaavan rekisterinpitäjän henkilöllisyyden. TVH avustaa rekisterinpitäjää tämän vastuulla olevien tietojenkäsittelytoimien riskien arvioimisessa, seuraa asetuksen täytäntöönpanoa komissiossa ja laatii vuosittain tietosuojan tilaa koskevan kertomuksen.
   3.   TVH järjestää säännöllisesti tietosuojakoordinaattorien verkoston kokouksia ja toimii niiden puheenjohtajana.
   4.   TVH pitää tietojenkäsittelytoimista asetuksen 26 artiklan mukaisesti rekisteriä, joka on käytettävissä komission sisäisillä ja julkisilla verkkosivustoilla.
   5.   TVH antaa komissiolle ja rekisterinpitäjille suosituksia ja neuvoja tietosuojasäännösten soveltamiseen liittyvistä asioista, ja hän voi tehdä pyynnöstä tai omasta aloitteestaan tutkimuksia tehtäviinsä liittyvistä asioista ja tapahtumista ja kertoa tutkimuksen tuloksista tutkimuksen tilanneelle henkilölle tämän päätöksen 13 artiklassa kuvatun menettelyn mukaisesti. Jos tutkimusta on pyytänyt luonnollinen henkilö tai tällaisen edustaja, TVH:n on mahdollisuuksien mukaan varmistettava tutkimuspyynnön luottamuksellisuus, jollei rekisteröity anna yksiselitteisesti suostumustaan pyynnön käsittelyyn muulla tavoin.
   6.   Henkilötietojen käsittely henkilöstökomiteoissa kuuluu komission TVH:n vastuualueeseen. Jos nousee esille henkilöstökomitean tekemiin tietojenkäsittelytoimiin liittyviä kysymyksiä, TVH toimittaa 6 artiklaa sovellettaessa kaikki tiedot asianomaisen henkilöstökomitean puheenjohtajalle eikä pääsihteerille.
   7.   TVH:n riippumattomuutta rajoittamatta pääsihteeri voi pyytää komission puolesta TVH:ta edustamaan komissiota kaikissa tietosuojaan liittyvissä kysymyksissä, sanotun kuitenkaan rajoittamatta TVH:n riippumattomuutta; tämä voi tarkoittaa myös TVH:n osallistumista asiaa koskevien komiteoiden ja elinten työhön kansainvälisellä tasolla.
   5 artikla
   Velvollisuudet
   1.   Edellä mainittujen yleisten tehtävien lisäksi TVH

               a)

               toimittaa pääsihteerille sekä henkilöstön ja hallinnon pääosaston pääjohtajalle vuosittain tietosuojan tilaa komissiossa koskevan kertomuksen tarkasteltavaksi asianmukaisella tasolla, kuten pääjohtajien säännöllisessä kokouksessa; kertomus asetetaan komission henkilöstön käyttöön;

               b)

               tekee yhteistyötä tehtäviensä hoidossa muiden toimielinten ja elinten tietosuojasta vastaavien henkilöiden kanssa erityisesti vaihtamalla kokemuksia ja parhaita käytäntöjä.

         2.   Vastuulleen kuuluvien henkilötietojen käsittelytoimien osalta TVH toimii rekisterinpitäjänä.
   6 artikla
   Toimivaltuudet
   Asetuksella myönnettyjä toimivaltuuksia rajoittamatta TVH voi tehtäviään ja velvollisuuksiaan hoitaessaan

               a)

               pyytää oikeudellisia lausuntoja komission oikeudelliselta yksiköltä;

               b)

               ilmoittaa asetuksen tulkintaan tai täytäntöönpanoon liittyvistä erimielisyyksistä toimivaltaiselle hallinnon tasolle ja pääsihteerille ennen asian saattamista Euroopan tietosuojavaltuutetun käsiteltäväksi;

               c)

               saattaa pääsihteerin tietoon seuraavat puutteet:

                           —

                           henkilöstön jäsen ei täytä hänelle asetuksessa säädettyjä velvoitteita,

                           —

                           rekisterinpitäjät eivät noudata asetuksen mukaisiin velvoitteisiin liittyviä komission sisäisen valvonnan standardeja,

                     ja ehdottaa hallinnollisen tutkimuksen käynnistämistä sen selvittämiseksi, onko sovellettava asetuksen 49 artiklaa;

               d)

               tutkia tehtäviinsä välittömästi liittyviä seikkoja ja tapauksia soveltaen asianomaisia komissiossa tehtävien tutkimusten ja tarkastusten periaatteita ja tämän päätöksen 13 artiklassa kuvattua menettelyä;

               e)

               hänen on voitava milloin tahansa tutustua käsiteltäviin tietoihin sekä kaikkiin tiloihin, tietojenkäsittelylaitteistoihin ja tietovälineisiin.

         7 artikla
   Varat
   Komissio huolehtii siitä, että TVH:lla on tehtäviensä suorittamiseen tarvittavat varat.
   3   JAKSO
   SÄÄNNÖT JA MENETTELYT
   8 artikla
   Tiedotus
   1.   Kun komission yksiköiden käsiteltävänä on jokin asia, jolla on tietosuojaan liittyviä vaikutuksia, keskeinen yksikkö ilmoittaa asiasta välittömästi ja viimeistään ennen päätöksentekoa TVH:lle.
   2.   Kun komissio kuulee Euroopan tietosuojavaltuutettua tai tekee tälle ilmoituksen asetuksen asianomaisten artiklojen, etenkin 28 artiklan 1 tai 2 kohdan nojalla, tästä ilmoitetaan TVH:lle. Hänelle ilmoitetaan myös komission rekisterinpitäjien ja Euroopan tietosuojavaltuutetun välittömästä yhteistyöstä, joka perustuu asetuksen asianomaisiin artikloihin.
   3.   Tilanteen mukaan keskeinen yksikkö tai oikeudellinen yksikkö ilmoittaa TVH:lle oikeudellisen yksikön lausunnoista ja kannanotoista, jotka liittyvät suoraan asetuksen sisäiseen soveltamiseen, sekä erityisesti toimielinten välisen kuulemisen yhteydessä henkilötietojen suojaan ja käsittelyyn liittyvien muiden säädösten tulkintaa tai täytäntöönpanoa sekä tiedonsaantioikeutta koskevista lausunnoista.
   9 artikla
   Rekisterinpitäjät
   1.   Rekisterinpitäjien velvollisuuksia koskevien asetuksen säännösten soveltamista rajoittamatta rekisterinpitäjät

               a)

               ilmoittavat viipymättä TVH:lle kaikista tietojenkäsittelytoimista, joista ei vielä ole ilmoitettu;

               b)

               kuulevat tarvittaessa TVH:ta tietojenkäsittelytoimien vaatimustenmukaisuudesta erityisesti tilanteissa, joissa siitä on epäilyjä;

               c)

               tekevät yhteistyötä tietosuojakoordinaattorin kanssa perustettaessa rekisteriä pääosastossa tehtävistä henkilötietojen käsittelytoimista.

         2.   Rekisterinpitäjä voi siirtää tiettyjä tehtäviään apulaisrekisterinpitäjinä toimiville muille henkilöille, jotka työskentelevät hänen valvonnassaan ja joista hän vastaa.
   10 artikla
   Tietojenkäsittelijät
   Rekisterinpitäjien puolesta henkilötietojen käsittelyn komissiossa suorittavien henkilöiden on noudatettava kirjallisessa sopimuksessa esitettyjä rekisterinpitäjien ohjeita sekä käsiteltävä kyseisiä tietoja noudattaen tarkasti asetusta ja mahdollisesti sovellettavaa muuta tietosuojalainsäädäntöä. Komission yksiköiden välillä tehdyn kirjallisen sopimuksen katsotaan vastaavan asetuksen 23 artiklan 2 kohdassa tarkoitettua oikeudellisesti sitovaa asiakirjaa.
   Ulkopuolisten tietojenkäsittelijöiden kanssa tehdään muodolliset sopimukset, joihin sisällytetään asetuksen 23 artiklan 2 kohdassa mainitut vaatimukset.
   11 artikla
   Ilmoitukset
   Rekisterinpitäjät toimittavat ilmoitukset TVH:lle käyttäen komission suorakäyttöistä ilmoitusjärjestelmää, joka on käytettävissä komission intranetissä olevalta TVH:n verkkosivustolta.
   Muiden kuin arkaluonteisten henkilötietojen yksinkertaiset käsittelytoimet voidaan ilmoittaa järjestelmässä yksinkertaistetulla ilmoituksella.
   12 artikla
   Rekisteri
   Yhteisöjen toimielinten ja elinten henkilöstön on voitava käyttää tämän päätöksen 4 artiklan 4 kohdassa mainittua komission tietojenkäsittelytoimien suorakäyttöistä rekisteriä komission intranetissä olevan TVH:n verkkosivuston kautta, ja rekisterin on oltava kaikkien internetkäyttäjien käytettävissä Europa-sivuston kautta. Henkilöt, joilla ei ole mahdollisuutta internetin käyttöön, voivat pyytää rekisteristä otteita TVH:lta, jonka on vastattava pyyntöön 10 työpäivän kuluessa.
   13 artikla
   Tutkimusmenettely
   1.   Tämän päätöksen 4 artiklan 5 kohdassa mainitut tutkimuspyynnöt tehdään kirjallisina ja ne osoitetaan TVH:lle. TVH:n on lähetettävä 15 päivän kuluessa pyynnön vastaanottamisesta vastaanottoilmoitus tutkimuksen tilanneelle henkilölle ja tarkistettava, onko pyyntö käsiteltävä luottamuksellisena. Jos on ilmeistä, että oikeutta tutkimuksen pyytämiseen käytetään väärin, TVH ei ole velvollinen raportoimaan hakijalle.
   2.   TVH:n on pyydettävä asianomaisesta tietojenkäsittelytoimesta vastaavalta rekisterinpitäjältä kirjallinen lausunto asiasta. Rekisterinpitäjän on toimitettava vastauksensa TVH:lle 15 työpäivän kuluessa. TVH voi pyytää rekisterinpitäjää tai muita osapuolia toimittamaan täydentäviä tietoja 15 päivän kuluessa. Hän voi tarvittaessa pyytää lausuntoa oikeudelliselta yksiköltä. Lausunto on toimitettava TVH:lle 30 työpäivän kuluessa.
   3   TVH:n on raportoitava tutkimuksen tilanneelle henkilölle viimeistään kolmen kuukauden kuluttua pyynnön vastaanottamisesta. Tätä määräaikaa voidaan jatkaa siihen asti, kun TVH on saanut muut mahdollisesti pyytämänsä tiedot.
   4.   Kenellekään ei saa aiheutua haittaa sellaisen TVH:n tietoon saatetun tapauksen johdosta, jossa asetuksen säännöksiä väitetään rikotun.
   14 artikla
   Tietosuojakoordinaattorit
   1.   Kukin pääjohtaja nimittää pääosastoonsa ja toimialajohtajat yksikköihinsä tietosuojakoordinaattorin. Yhtenäisyyden tai tehokkuuden lisäämiseksi useat pääosastot, yksiköt tai toimistot voivat nimittää kirjallisen sopimuksen perusteella yhteisen tietosuojakoordinaattorin tai käyttää jonkin jo nimitetyn tietosuojakoordinaattorin palveluja.
   2.   Tietosuojakoordinaattorin tehtävät voidaan yhdistää joihinkin muihin tehtäviin, jos se on tarkoituksenmukaista. Hankkiakseen tehtäviensä hoidossa tarvittavat taidot tietosuojakoordinaattorin on osallistuttava asiaa koskevaan pakolliseen koulutukseen kuuden kuukauden kuluessa nimityksestään.
   3.   Tietosuojakoordinaattorin toimikauden pituutta ei rajoiteta. Hänet olisi valittava soveltuvalla hierarkiatasolla ammattietiikkansa, pääosaston toiminnan tuntemuksensa ja toiminnasta hankkimansa kokemuksen sekä tehtävään motivoituneisuutensa perusteella. Hänen olisi ymmärrettävä tietojärjestelmien periaatteita.
   4.   TVH:n tehtävien hoitamista rajoittamatta tietosuojakoordinaattori

               a)

               perustaa pääosastoon tietojenkäsittelytoimien rekisterin, pitää sen ajan tasalla sekä auttaa määrittelemään kullekin tietojenkäsittelytoimelle tarkoituksenmukaisen riskitason; käyttää tietosuojakoordinaattoreille tarkoitettua suorakäyttöistä rekisterien hallintajärjestelmää, jonka TVH on sijoittanut kyseistä tarkoitusta varten komission intranetissä olevalle verkkosivustolleen;

               b)

               avustaa pääjohtajaa tai toimialajohtajaa valitsemaan asianomaiset rekisterinpitäjät;

               c)

               on oikeutettu saamaan rekisterinpitäjiltä tarvittavat tiedot. Näihin eivät kuulu rekisterinpitäjän vastuulla käsiteltävät henkilötiedot.

         5.   Rekisterinpitäjän tehtävien hoitamista rajoittamatta tietosuojakoordinaattori

               a)

               auttaa rekisterinpitäjiä täyttämään oikeudelliset velvoitteensa;

               b)

               auttaa rekisterinpitäjiä ilmoitusten laadinnassa;

               c)

               tallentaa yksinkertaistetut ilmoitukset TVH:n suorakäyttöiseen ilmoitusjärjestelmään.

         6.   Tietosuojakoordinaattorit osallistuvat tietosuojakoordinaattorien verkoston säännöllisiin kokouksiin, joiden puheenjohtajana toimii TVH, varmistaakseen, että asetusta sovelletaan ja tulkitaan komissiossa yhtenäisellä tavalla, ja keskustellakseen yhteisesti tärkeistä aiheista.
   7.   Tehtäviensä hoidossa tietosuojakoordinaattori voi pyytää TVH:lta suosituksia, neuvoja tai lausuntoja.
   15 artikla
   Hallinto ja johto
   1.   TVH sijoitetaan hallinnollisesti pääsihteeristöön, ja hänen toimintansa liitetään pääsihteeristön toimintoon 7 (suhteet kansalaisyhteiskuntaan, avoimuus ja tiedottaminen) sisältyvään toimintoperusteisen talousarvion laatimista ja hallinnointia koskevaan prosessiin. Tässä yhteydessä TVH osallistuu pääsihteeristön vuotuisen hallintosuunnitelman ja alustavan talousarvioesityksen laadintaan.
   2.   TVH toimii sihteeristönsä henkilöstön ja apulaistietosuojavastaavan arvioijana. Arvioinnin vahvistajana toimii apulaispääsihteeri.
   3.   TVH osallistuu tarvittaessa pääsihteeristön hallinnon koordinointiin.
   4   JAKSO
   LOPPUSÄÄNNÖKSET
   16 artikla
   Voimaantulo
   Tämä päätös tulee voimaan 3 päivänä kesäkuuta 2008.

      Tehty Brysselissä 3 päivänä kesäkuuta 2008.

            Komission puolesta

            Komission jäsen

         José Manuel BARROSO

      (1)  EYVL L 8, 12.1.2001, s. 1.

      (2)  Ei vielä julkaistu virallisessa lehdessä.

      (3)  Tietosuojasta vastaava henkilö voi olla nais- tai miespuolinen.


Avis juridique important

|

32003D0685

2003/685/EY: Neuvoston päätös, tehty 22 päivänä syyskuuta 2003, alueiden komitean jäsenen nimeämisestä

Virallinen lehti nro L 250 , 02/10/2003 s. 0022 - 0022

Neuvoston päätös,tehty 22 päivänä syyskuuta 2003,alueiden komitean jäsenen nimeämisestä(2003/685/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon Belgian hallituksen ehdotuksen,sekä katsoo seuraavaa:(1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä.(2) Alueiden komiteassa on vapautunut jäsenen paikka François-Xavier DE DONNÉAAn erottua, mikä on annettu neuvostolle tiedoksi 17 päivänä kesäkuuta 2003,ON PÄÄTTÄNYT SEURAAVAA:Ainoa artiklaNimetään Brysselin pääkaupunkialueen hallituksen pääministeri Daniel DUCARME, jonka vastuualueena on myös paikallishallinto, aluesuunnittelu, muistomerkit, kaupunkisaneeraus ja tieteellinen tutkimus, alueiden komitean jäseneksi François-Xavier DE DONNÉA An tilalle tämän jäljellä olevaksi toimikaudeksi eli 25 päivään tammikuuta 2006 saakka.Tehty Brysselissä 22 päivänä syyskuuta 2003.Neuvoston puolestaPuheenjohtajaF. Frattini(1) EYVL L 24, 26.1.2002, s. 38.


Avis juridique important

|

32002D0974

2002/974/EY: Neuvoston päätös, tehty 12 päivänä joulukuuta 2002, tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2002/848/EY kumoamisesta

Virallinen lehti nro L 337 , 13/12/2002 s. 0085 - 0086

Neuvoston päätös,tehty 12 päivänä joulukuuta 2002,tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2002/848/EY kumoamisesta(2002/974/EY)EUROOPAN UNIONIN NEUVOSTO, jokaottaa huomioon tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27 päivänä joulukuuta 2001 annetun neuvoston asetuksen (EY) N:o 2580/2001(1) ja erityisesti sen 2 artiklan 3 kohdan,sekä katsoo seuraavaa:(1) Neuvosto teki 28 päivänä lokakuuta 2002 päätöksen 2002/848/EY tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun neuvoston asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2002/460/EY kumoamisesta(2).(2) On suotavaa laatia ajantasaistettu luettelo henkilöistä, ryhmistä ja yhteisöistä, joihin edellä mainittua asetusta sovelletaan,ON PÄÄTTÄNYT SEURAAVAA:1 artiklaNeuvoston asetuksen (EY) N:o 2580/2001 2 artiklan 3 kohdassa tarkoitettu luettelo on seuraava:1. HENKILÖT1. ABOU, Rabah Naami (alias Naami Hamza; alias Mihoubi Faycal; alias Fellah Ahmed; alias Dafri Rèmi Lahdi) syntynyt 01.02.1966 Algerissa (Algeria) (al-Takfir ja al-Hijra -järjestöjen jäsen)2. ABOUD, Maisi (alias The Swiss Abderrahmane) syntynyt 17.10.1964 Algerissa (Algeria) (al-Takfir al-Hijra -järjestöjen jäsen)3. AL-MUGHASSIL, Ahmad Ibrahim (alias ABU OMRAN; alias AL_MUGHASSIL, Ahmed Ibrahim), syntynyt 26.6.1967 Qatif-Bab al Shamalissa Saudi-Arabiassa; Saudi-Arabian kansalainen4. AL-NASSER, Abdelkarim Hussein Mohamed, syntynyt Al Ihsassa Saudi-Arabiassa; Saudi-Arabian kansalainen5. AL-YACOUB, Ibrahim Salih Mohammed, syntynyt 16.10.1966 Tarutissa Saudi-Arabiassa; Saudi-Arabian kansalainen6. ARIOUA, Azzedine syntynyt 20.11.1960 Costantinessa (Algeria) (al-Takfir al-Hijra -järjestöjen jäsen)7. ARIOUA, Kamel (alias Lamine Kamel) syntynyt 18.08.1969 Costantinessa (Algeria) (al-Takfir al-Hijra -järjestöjen jäsen)8. ASLI, Mohamed (alias Dahmane Mohamed) syntynyt 13.05.1975 Ain Tayassa (Algeria) (al-Takfir al-Hijra -järjestöjen jäsen)9. ASLI, Rabah syntynyt 13.05.1975 Ain Tayassa (Algeria) (al-Takfir al-Hijra -järjestöjen jäsen)10. ATWA, Ali (alias BOUSLIM, Ammar Mansour; alias SALIM, Hassan Rostom), syntynyt 1960 Libanonissa; Libanonin kansalainen11. DARIB, Noureddine (alias Carreto; alias Zitoun Mourad) syntynyt 1.2.1972 Algeriassa (al-Takfir ja al-Hijra -järjestöjen jäsen)12. DJABALI, Abderrahmane (alias Touil) syntynyt 1.6.1970 Algeriassa (al-Takfir ja al-Hijra -järjestöjen jäsen)13. EL-HOORIE, Ali Saed Bin Ali (alias AL-HOURI, Ali Saed Bin Ali; alias EL-HOURI, Ali Saed Bin Ali), syntynyt 10.7.1965 tai 11.7.1965 El Dibabiyassa Saudi-Arabiassa; Saudi-Arabian kansalainen14. FAHAS, Sofiane Yacine syntynyt 10.09.1971 Algerissa (Algeria) (al-Takfir ja al-Hijra -järjestöjen jäsen)15. IZZ-AL-DIN, Hasan (alias GARBAYA, AHMED; alias SA-ID; alias SALWWAN, Samir), Libanon, syntynyt 1963 Libanonissa, Libanonin kansalainen16. LASSASSI, Saber (alias Mimiche) syntynyt 30.11.1970 Constantinessa (Algeria) (Takfir ja al-Hijra -järjestöjen jäsen)17. MOHAMMED, Khalid Shaikh (alias ALI, Salem; alias BIN KHALID, Fahd Bin Adballah; alias HENIN, Ashraf Refaat Nabith; alias WADOOD, Khalid Adbul), syntynyt 14.4.1965 tai 1.3.1964 Pakistanissa, passin numero 48855518. MOKTARI, Fateh (alias Ferdi Omar) syntynyt 26.12.1974 Hussein Deyssa (Algeria) (al-Takfir ja al-Hijra -järjestöjen jäsen)19. MUGHNIYAH, Imad Fa'iz (alias MUGHNIYAH, Imad Fayiz), Hizbollahin tiedustelupalvelun ylempi upseeri, syntynyt 7.12.1962 Tayr Dibbassa, Libanonissa, passin nro 432298 (Libanon)20. NOUARA, Farid syntynyt 25.11.1973 Algerissa (Algeria) (al-Takfir ja al-Hijra -järjestöjen jäsen)21. RESSOUS, Hoari (alias Hallasa Farid) syntynyt 11.09.1968 Algerissa (Algeria) (al-Takfir ja al-Hijra -järjestöjen jäsen)22. SEDKAOUI, Noureddine (alias Nounou) syntynyt 23.06.1963 Algerissa (Algeria) (al-Takfir ja al-Hijra -järjestöjen jäsen)23. SELMANI, Abdelghani (alias Gano) syntynyt 14.06.1974 Algerissa (Algeria) (al-Takfir ja al-Hijra -järjestöjen jäsen)24. SENOUCI, Sofiane syntynyt 15.04.1971 Hussein Deyssa (Algeria) (al-Takfir ja al-Hijra -järjestöjen jäsen)25. SISON, Jose Maria (alias Armando Liwanag; alias Joma) syntynyt 8.2.1939 Cabugaossa, Filippiineillä26. TINGUALI, Mohammed (alias Mouh di Kouba) syntynyt 21.04.1964 Blidassa (Algeria) (al-Takfir ja al-Hijra -järjestöjen jäsen)2. RYHMÄT JA YHTEISÖT1. Abu Nidal Organisation (ANO), (alias Fatah Revolutionary Council, Arab Revolutionary Brigades, Black September/Musta syyskuu sekä Revolutionary Organisation of Socialist Muslims)2. Al-Aqsa Islamic Bank3. Al-Takfir and al-Hijra4. Aum Shinrikyo (alias AUM, alias Aum Supreme Truth, alias Aleph)5. Babbar Khalsa6. Gama'a al-Islamiyya (Islamic Group), (alias Al-Gamaa al-Islamiyya, IG)7. Hamas-Izz al-Din al-Qassem (Hamasin terroristisiipi)8. Holy Land Foundation for Relief and Development9. International Sikh Youth Federation (ISYF)10. Kahane Chai (Kach)11. Kurdistanin työväenpuolue (PKK)12. Lashkar e Tayyaba (LET)/Pashan-e-Ahle Hadis13. Mujahedin-e Khalq Organisation (MEK tai MKO) [paitsi "National Council of Resistance of Iran" (NCRI)] (alias The National Liberation Army of Iran (NLA, MEK:n radikaali siipi), the Peoples Mujahidin of Iran (PMOI), Muslim Iranian Students Society)14. New Peoples Army (NPA), Filippiinit, yhteyksiä Sison Jose Maria C:hen (alias Armando Liwanag, alias Joma, NPA:n johtaja)15. Palestiinan vapautusrintama (Palestine Liberation Front - PLF)16. Palestiinan islamilainen jihad (Palestinian Islamic Jihad - PIJ)17. Palestiinan vapautuksen kansanrintama (Popular Front for the Liberation of Palestine - PFLP)18. Popular Front for the Liberation of Palestine-General Command (alias PFLP-General Command, PFLP-GC)19. Kolumbian vallankumoukselliset asevoimat (FARC)20. Revolutionary Peoples Liberation Army / Front/Party (DHKP/C), (alias Devrimci Sol (Revolutionary Left), Dev Sol)21. Loistava polku (Sendero Luminoso)22. United Self-Defense Forces / Group of Colombia (AUC) (Autodefensas Unidas de Colombia)2 artiklaKumotaan päätös 2002/848/EY.3 artiklaTämä päätös julkaistaan Euroopan yhteisöjen virallisessa lehdessä.Se tulee voimaan päivänä, jona se julkaistaan.Tehty Brysselissä 12 päivänä joulukuuta 2002.Neuvoston puolestaPuheenjohtajaP. S. Møller(1) EYVL L 344, 28.12.2001, s. 70.(2) EYVL L 295, 30.10.2002, s. 12.


title: Neuvoston päätös 2012/205/YUTP, annettu 23 päivänä huhtikuuta 2012 , Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta

text:
               24.4.2012

               FI

               Euroopan unionin virallinen lehti

               L 110/35

         NEUVOSTON PÄÄTÖS 2012/205/YUTP,
   annettu 23 päivänä huhtikuuta 2012,
   Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Iraniin kohdistuvista rajoittavista toimenpiteistä 26 päivänä heinäkuuta 2010 annetun päätöksen 2010/413/YUTP (1) ja erityisesti sen 23 artiklan 2 kohdan,
   sekä katsoo seuraavaa:

               (1)

               Neuvosto antoi 26 päivänä heinäkuuta 2010 päätöksen 2010/413/YUTP.

               (2)

               Neuvosto katsoo, että erästä henkilöä ja kahta yhteisöä ei ole enää perusteltua pitää päätöksen 2010/413/YUTP liitteessä II olevassa luettelossa henkilöistä ja yhteisöistä, joihin rajoittavia toimenpiteitä sovelletaan.

               (3)

               Päätöksen 2010/413/YUTP liitteessä II oleva luettelo olisi näin ollen muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Poistetaan tämän päätöksen liitteessä luetellut henkilö ja yhteisöt päätöksen 2010/413/YUTP liitteessä II olevasta luettelosta.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 23 päivänä huhtikuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 195, 27.7.2010, s. 39.

      LIITE

         Luettelo 1 artiklassa tarkoitetuista henkilöstä ja yhteisöistä

      A Sedghi
      Walship SA
      Morison Menon Chartered Accountant


title: Neuvoston päätös 2014/912/YUTP, annettu 15 päivänä joulukuuta 2014 , pienaseiden ja kevyiden aseiden sekä niissä käytettävien ampumatarvikkeiden laittoman kaupan riskin pienentämiseksi Sahelin alueella toteutettavien fyysiseen turvallisuuteen ja varastojen hallintaan liittyvien toimien tukemisesta

text:
               17.12.2014

               FI

               Euroopan unionin virallinen lehti

               L 360/30

         NEUVOSTON PÄÄTÖS 2014/912/YUTP,
   annettu 15 päivänä joulukuuta 2014,
   pienaseiden ja kevyiden aseiden sekä niissä käytettävien ampumatarvikkeiden laittoman kaupan riskin pienentämiseksi Sahelin alueella toteutettavien fyysiseen turvallisuuteen ja varastojen hallintaan liittyvien toimien tukemisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 26 artiklan 2 kohdan ja 31 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Eurooppa-neuvosto hyväksyi joulukuun 15 ja 16 päivänä 2005 EU:n strategian pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumiseksi. Mainitussa strategiassa Eurooppa-neuvosto tunnustaa, että runsaat pienaseiden ja kevyiden aseiden sekä ampumatarvikkeiden varastot tuovat aseet helposti siviilien, rikollisten, terroristien ja taistelevien ryhmien ulottuville, ja korostetaan tarvetta toteuttaa ehkäiseviä toimia tavanomaisten aseiden laittoman tarjonnan ja kysynnän torjumiseksi. Siinä myös mainitaan Afrikka maanosana, johon pienaseiden ja kevyiden aseiden epävakauttavan keskittymisen pahentamat sisäiset konfliktit vaikuttavat eniten.

               (2)

               Neuvosto hyväksyi 21 päivänä maaliskuuta 2011 Sahelin alueen turvallisuutta ja kehitystä koskevan Euroopan unionin strategian. Strategia antaa yhdennetyt puitteet unionin toiminnalle Sahelin alueella. Yhdellä strategian neljästä toiminta-alasta pyritään tehostamaan valmiuksia turvallisuuden, lainvalvonnan ja oikeusvaltion aloilla tällä alueella uhkien torjumiseksi ja terrorismiin ja järjestäytyneeseen rikollisuuteen puuttumiseksi tehokkaammin ja erikoistuneemmin ja yhdistämään tämä hyvää hallintotapaa koskeviin toimenpiteisiin.

               (3)

               Länsi-Afrikan valtioiden talousyhteisön ECOWASin jäsenvaltiot hyväksyivät 14 päivänä kesäkuuta 2006 Abujassa Nigeriassa pienaseita ja kevyitä aseita, niissä käytettäviä ampumatarvikkeita ja niihin liittyvää materiaalia koskevan ECOWASin yleissopimuksen, joka tuli voimaan 29 päivänä syyskuuta 2009. Keski-Afrikan talousyhteisön ECCASin jäsenvaltiot ja Ruandan tasavalta hyväksyivät 30 päivänä huhtikuuta 2010 Kinshasassa Kongon demokraattisessa tasavallassa Keski-Afrikan yleissopimuksen pienaseiden ja kevyiden aseiden, niissä käytettävien ampumatarvikkeiden sekä sellaisten osien ja komponenttien valvonnasta, joita voidaan käyttää niiden valmistamiseen, kunnostamiseen tai kokoamiseen. Allekirjoittajavaltiot ovat molemmissa yleissopimuksissa sitoutuneet muun muassa toteuttamaan tarpeelliset toimenpiteet varmistaakseen pienaseiden ja kevyiden aseiden varastojensa turvatun ja tehokkaan hallinnan, varastoinnin ja turvallisuuden asianmukaisten standardien ja menettelyjen mukaisesti.

               (4)

               Burkina Faso, Mali ja Nigeria sekä 23 unionin jäsenvaltiota ovat ratifioineet asekauppasopimuksen, kun taas Tšad, Mauritania ja Niger ovat allekirjoittaneet sen. Asekauppasopimuksen 16 artiklan 1 kohdassa määrätään, että kyseistä sopimusta täytäntöön pannessaan osapuolet voivat pyytää apua, mukaan lukien oikeusapu ja lainsäädäntöapu, instituutioiden valmiuksien kehittäminen sekä tekninen, aineellinen ja rahallinen apu. Tätä apua voidaan antaa varastojen hallinnassa, aseidenriisuntaa, demobilisaatiota ja yhteiskuntaan sopeuttamista koskevien ohjelmien toteuttamisessa, mallilainsäädännön laadinnassa sekä tehokkaiden täytäntöönpanomenettelyjen käyttöönotossa. Kaikki osapuolet, jotka siihen pystyvät, antavat tällaista apua pyydettäessä.

               (5)

               Burkina Faso, Mali, Mauritania ja Nigeria ovat ampuma-aseiden, niiden osien ja komponenttien sekä ampumatarvikkeiden laittoman valmistuksen ja kaupan torjumista koskevan kansainvälisen järjestäytyneen rikollisuuden vastaisen Yhdistyneiden kansakuntien yleissopimuksen lisäpöytäkirjan, jäljempänä ’ampuma-asepöytäkirja’, osapuolia.

               (6)

               Kaikki YK:n jäsenvaltiot ovat sitoutuneet panemaan tosiasiallisesti täytäntöön pienaseiden ja kevyiden aseiden laittoman kaupan kaikkien osa-alueiden ehkäisemistä, torjumista ja poistamista koskevan YK:n toimintaohjelman, jäljempänä ’YK:n toimintaohjelma’, sekä kansainvälisen välineen, jonka avulla valtiot voivat tunnistaa ja jäljittää nopeasti ja luotettavasti laittomat pienaseet ja kevyet aseet.

               (7)

               Kaikki YK:n jäsenvaltiot toistivat YK:n toimintaohjelman täytäntöönpanoa käsitelleessä viidennessä valtioiden kaksivuotiskokouksessa (16.–20. kesäkuuta 2014, New York), että pienaseiden ja kevyiden aseiden varastojen asianmukainen hallinta erityisesti konflikti- ja konfliktinjälkeisissä tilanteissa on olennaisen tärkeää onnettomuuksien ehkäisemiseksi ja sellaisen riskin vähentämiseksi, että aseita kulkeutuu laittomaan kauppaan, laittomille aseistautuneille ryhmille, terroristeille ja muille luvattomille vastaanottajille. YK:n jäsenvaltiot vetosivat tehostettuun kansainväliseen ja alueelliseen yhteistyöhön ja avunantoon varastojen hallintaa ja fyysistä turvallisuutta koskevissa kysymyksissä ja lupasivat mahdollisuuksien mukaan hyödyntää teknistä edistymistä varastojen hallinnan tehostamiseksi, mukaan lukien fyysistä turvallisuutta koskevat toimenpiteet.

               (8)

               Helmikuussa 2011 alkanut Libyan kansannousu ja sitä seurannut aseellinen konflikti sekä Malin vuoden 2012 poliittiset ja turvallisuuskriisit ovat osoittaneet, kuinka valtiosta riippumattomat toimijat, mukaan lukien terroristit, voivat käyttää hyväkseen huonosti turvattuja ja hallinnoituja valtion hallussa olevia varastoja saadakseen haltuunsa pienaseita ja kevyitä aseita ja ampumatarvikkeita rauhan ja turvallisuuden kustannuksella. Valtiosta riippumattomien toimijoiden lisääntyvä toiminta Sahelin alueella, mukaan lukien Pohjois-Nigeriassa, on johtanut siihen, että ase- ja ampumatarvikevarastojen turvallisuuden parantamisesta Sahelin alueen valtioissa on tullut prioriteetti.

               (9)

               Afrikan rauhan ja aseriisunnan Yhdistyneiden kansakuntien aluekeskuksella (UNREC), joka on osa Yhdistyneiden kansakuntien aseriisuntatoimistoa (UNODA), on pitkä kokemus Sahelin alueen valtioiden ja kansalaisyhteiskunnan tukemisessa YK:n yleiskokoukselta saamansa toimeksiannon mukaisesti (päätöslauselma 40/151, G-kohta, 16.12.1985) niiden pannessa täytäntöön pienten aseiden ja kevyiden aseiden valvontaa koskevia kansainvälisiä ja alueellisia välineitä.

               (10)

               YK:n operaatio Malin vakauttamiseksi (MINUSMA) on avustanut Yhdistyneiden kansakuntien miinojen vastaisen toiminnan yksikön (UNMAS) välityksellä vuodesta 2013 Malin viranomaisia miinanraivauksessa sekä aseiden ja ampumatarvikkeiden hallinnassa YK:n turvallisuusneuvoston päätöslauselmien 2100 (2013) ja 2164 (2014) mukaisesti.

               (11)

               Valtiosta riippumaton järjestö miinanraivauksen neuvoa-antava ryhmä (MAG) on hiljattain aloittanut alueellisen hankkeen, jossa käsitellään kiireellisiä tavanomaisten aseiden ja ampumatarvikkeiden turvallisuus- ja hallintakysymyksiä Sahelin ja Maghrebin alueen kohdemaissa.

               (12)

               Unioni on rahoittanut neuvoston päätöksen 2011/428/YUTP (1) mukaisesti muun muassa merkintälaitteiden toimittamista useiden Länsi-Afrikan maiden lainvalvontavirastoille sekä koulutusta, jossa käsitellään kansainvälistä jäljittämisvälinettä ja ampumatarvikkeita koskevia kansainvälisiä teknisiä suuntaviivoja.

               (13)

               Unioni tukee neuvoston päätöksen 2013/320/YUTP (2) mukaisesti toimenpiteitä, joiden tarkoituksena on varmistaa Libyan asevarastojen asianmukainen fyysinen turvallisuus ja hallinta, jotta vähennettäisiin pienaseiden ja kevyiden aseiden sekä niissä käytettävien ampumatarvikkeiden laittoman leviämisen aiheuttamaa vaaraa Libyan ja sen naapurimaiden turvallisuudelle, mukaan lukien Sahelin alueella.

               (14)

               Unioni tukee neuvoston päätöksen 2013/698/YUTP (3) mukaisesti laittomia pienaseita ja kevyitä aseita sekä muita tavanomaisia aseita ja ampumatarvikkeita koskevan maailmanlaajuisen raportointijärjestelmän jäljempänä ’iTrace-järjestelmä’, luomista erityisesti konfliktialueilla, mukaan lukien Afrikassa, liikkuvia pienaseita ja kevyitä aseita ja ampumatarvikkeita koskevien kenttätutkimusten perusteella.

               (15)

               Unioni on yhteisen turvallisuus- ja puolustuspolitiikkansa mukaisesti käynnistänyt Sahelin alueella kolme toimintaa: ensiksi EUCAP Sahel Niger -operaation, joka käynnistyi 8.8.2012, järjestäytyneen rikollisuuden ja terrorismin torjunnan tukemiseksi Nigerissä; toiseksi Euroopan unionin koulutusoperaation Malissa, joka käynnistyi 18.2.2013, Malin armeijan rakenteiden uudistamisen ja uudelleen järjestäytymisen edistämiseksi antamalla koulutusta ja neuvoja; ja kolmanneksi EUCAP Sahel Mali -operaation, joka käynnistyi 15.4.2014, strategisten neuvojen ja koulutuksen antamiseksi Malin sisäisille turvallisuusjoukoille.

               (16)

               Unioni on antanut vuodesta 2011 YK:n huume- ja rikosjärjestölle vakautta ja rauhaa edistävästä välineestä tukea sen pyrkimyksissä edistää ampuma-asepöytäkirjan ratifiointia ja täytäntöönpanoa erityisesti Länsi-Afrikassa. Unioni on antanut kyseisestä välineestä rahoitustukea Suurten järvien alueella, Afrikan sarvessa ja niihin rajoittuvissa valtioissa toimivalle Nairobissa sijaitsevalle pienaseiden alueelliselle keskukselle (RECSA),

         ON HYVÄKSYNYT TÄMÄN PÄÄTÖKSEN:
   1 artikla
   1.   Unioni edistää turvallisuutta ja vakautta Sahelin alueella auttamalla alueen valtioita ehkäisemään valtion hallussa olevien pienaseiden ja kevyiden aseiden sekä ampumatarvikkeiden välitystä ja laitonta kauppaa parantamalla niiden fyysistä turvallisuutta ja varastojen hallintaa.
   2.   Unionin tukemilla toimilla on oltava seuraavat erityistavoitteet:

               a)

               tarpeellisen poliittisen hyväksynnän saaminen fyysistä turvallisuutta ja varastojen hallintaa koskevien menettelyjen tehostamista varten ja alueellisen yhteistyön ja tietämyksen jakamisen edistäminen;

               b)

               kohdemaiden tukeminen päivitettäessä lainsäädäntöä, kehitettäessä hallinnollisia menettelyjä ja käytännön menettelytapaohjeita luotaessa pohjaa fyysiselle turvallisuudelle ja varastojen hallinnalle parhaita käytäntöjä koskevien kansainvälisten normien mukaisesti;

               c)

               varastojen hallinta- ja turvallisuustoimien täytäntöönpanon suora tukeminen, mukaan lukien varastointialueiden kunnostaminen, ylijäämäisten, vanhentuneiden tai laittomien pienaseiden ja kevyiden aseiden hävittäminen sekä uuden teknologian kokeileminen.

         Yksityiskohtainen kuvaus näistä toimenpiteistä on liitteessä.
   2 artikla
   1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, vastaa tämän päätöksen täytäntöönpanosta.
   2.   Edellä 1 artiklan 2 kohdassa tarkoitettujen toimien teknisen täytäntöönpanon suorittaa UNODA UNRECin välityksellä. UNODA suorittaa nämä tehtävät korkean edustajan alaisuudessa. Korkea edustaja aloittaa tätä silmällä pitäen tarpeelliset järjestelyt UNODAn kanssa.
   3 artikla
   1.   Rahoitusohje 1 artiklan 2 kohdassa tarkoitettujen toimien toteuttamiseksi on 3 561 257,06 euroa. Koko hankkeen arvioitu kokonaisbudjetti on 4 129 393,06 euroa, mikä koostuu yhteisrahoituksesta.
   2.   Edellä 1 kohdassa säädetyllä määrällä rahoitettavien menojen hallinnoinnissa noudatetaan unionin yleiseen talousarvioon sovellettavia unionin menettelyjä ja sääntöjä.
   3.   Komissio valvoo 1 kohdassa tarkoitetun unionin osuuden asianmukaista täytäntöönpanoa. Se tekee sitä varten rahoitussopimuksen UNODAn kanssa. Sopimuksessa määrätään, että UNODAn on varmistettava unionin osuuden riittävä näkyvyys sen suuruuden mukaisesti.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian 15 päivän joulukuuta 2014 jälkeen. Se ilmoittaa neuvostolle ja korkealle edustajalle menettelyssä mahdollisesti ilmenevistä vaikeuksista ja rahoitussopimuksen tekopäivästä kahden viikon kuluessa allekirjoittamisesta.
   4 artikla
   1.   Korkea edustaja tiedottaa neuvostolle tämän päätöksen täytäntöönpanosta UNODAn säännöllisesti laatimien kertomusten perusteella. Nämä kertomukset ovat perustana neuvoston arvioinnille.
   2.   Komissio antaa tietoja 1 artiklan 2 kohdassa tarkoitettujen toimien täytäntöönpanon rahoitusnäkökohdista.
   5 artikla
   1.   Tämä päätös tulee voimaan päivänä, jona se hyväksytään.
   2.   Tämän päätöksen voimassaolo päättyy 42 kuukauden kuluttua 3 artiklan 3 kohdassa tarkoitetun rahoitussopimuksen tekemisestä, tai kuuden kuukauden kuluttua päätöksen hyväksymisestä, jos rahoitussopimusta ei ole tämän ajan kuluessa tehty.

      Tehty Brysselissä 15 päivänä joulukuuta 2014.

            Neuvoston puolesta

            Puheenjohtaja

         F. MOGHERINI

      (1)  Neuvoston päätös 2011/428/YUTP, annettu 18 päivänä heinäkuuta 2011, Yhdistyneiden Kansakuntien aseriisuntatoimiston toimien tukemisesta pienaseiden ja kevyiden aseiden laittoman kaupan kaikkien osa-alueiden ehkäisemistä, torjumista ja poistamista koskevan Yhdistyneiden Kansakuntien toimintaohjelman toteuttamiseksi (EUVL L 188, 19.7.2011, s. 37).

      (2)  Neuvoston päätös 2013/320/YUTP, annettu 24 päivänä kesäkuuta 2013, pienaseiden ja kevyiden aseiden sekä niissä käytettävien ampumatarvikkeiden laittoman kaupan riskin pienentämiseksi Libyassa ja sen lähialueilla toteutettavien fyysiseen turvallisuuteen ja varastojen hallintaan liittyvien toimien tukemisesta (EUVL L 173, 26.6.2013, s. 54).

      (3)  Neuvoston päätös 2013/698/YUTP, annettu 25 päivänä marraskuuta 2013, laittomia pienaseita ja kevyitä aseita sekä muita laittomia tavanomaisia aseita ja ampumatarvikkeita koskevan maailmanlaajuisen raportointijärjestelmän tukemiseksi niiden laittoman kaupan riskin pienentämiseksi (EUVL L 320, 30.11.2013, s. 34).

      LIITE
      Pienaseiden ja kevyiden aseiden sekä niissä käytettävien ampumatarvikkeiden laittoman kaupan riskin pienentämiseksi Sahelin alueella toteutettavat fyysiseen turvallisuuteen ja varastojen hallintaan liittyvät toimet
      1.   YUTP-tuen tausta ja perustelut
      1.1   Tausta
      On tunnustettu, että kansainvälisten normien mukaisten fyysistä turvallisuutta ja varastojen hallintaa koskevien toimien toteuttamatta jättäminen Sahelin alueella olevissa tavanomaisten aseiden ja ampumatarvikkeiden varastoissa on vakava haaste rauhalle ja turvallisuudelle alueella ja sen ulkopuolella. Aseistetut valtiosta riippumattomat toimijat, mukaan lukien terroristiryhmät, ovat viime aikoina ryöstäneet valtion hallussa olevia varastoja Libyassa ja Malissa. On olemassa todellinen vaara siitä, että vastaava tilanne voi syntyä osissa Burkina Fasoa, Tšadia, Mauritaniaa, Nigeriä ja Nigeriaa, koska aseistetut ryhmät ja terroristiryhmät toimivat rajojen yli ja osallistuvat pienaseiden ja kevyiden aseiden laittomaan kauppaan. Riittämättömät toimet pienaseiden ja kevyiden aseiden sekä ampumatarvikkeiden fyysisen turvallisuuden ja varastojen hallinnan osalta lisäävät vaaraa siitä, että aseita ja tarvikkeita välitetään — muun muassa varkauksien ja hyökkäysten välityksellä — laittomille markkinoille ja ammusvarastoja räjäytetään suunnittelemattomasti. Tämä voi johtaa pienaseiden ja kevyiden aseiden epävakauttavaan keskittymiseen ja kauppaan, mikä horjuttaa kansallista, alueellista ja kansainvälistä rauhaa ja turvallisuutta.
      Uhka mainitaan myös Sahelin aluetta koskevassa Yhdistyneiden kansakuntien yhdennetyssä strategiassa, jossa pidetään tarpeellisena minimoida pienaseiden ja kevyiden aseiden välittäminen valtiosta riippumattomille toimijoille parantamalla olemassa olevien varastojen turvallisuutta ja tarvittaessa sijoittamalla niitä uudelleen ja hävittämällä laittomien pienaseiden ja kevyiden aseiden sekä ampumatarvikkeiden ylijäämiä. Tämä voidaan tehdä panemalla tosiasiallisesti täytäntöön pienaseiden ja kevyiden aseiden laitonta kauppaa koskeva YK:n toimintaohjelma ja kansainvälinen jäljittämisväline käyttämällä pienaseita ja kevyitä aseita koskevia kansainvälisiä valvontanormeja (ISACS) sekä YK:n puitteissa kehitettyjä, ampumatarvikkeita koskevia kansainvälisiä teknisiä suuntaviivoja (IATG).
      1.2   Perustelut
      Afrikan rauhan ja aseriisunnan Yhdistyneiden kansakuntien aluekeskuksella (UNREC) on sen YK:n yleiskokouksen päätöslauselman 40/151 G-kohdan toimeksiannon mukaisesti Yhdistyneiden kansakuntien aseriisuntatoimiston (UNODA) alueellisena edustajana Afrikassa ainutlaatuinen tilaisuus auttaa Sahelin alueen valtioita ja vahvistaa niiden valmiuksia ja kykyä näiden normien ja parhaiden käytäntöjen tehokkaassa hyödyntämisessä ja niiden pienaseiden ja kevyiden aseiden ja ampumatarvikkeiden varastojen valvonnassa, jotta estettäisiin pienaseiden ja kevyiden aseiden keskittymisestä ja laittomasta kaupasta aiheutuvat horjuttavat vaikutukset kyseisellä osa-alueella ja sen ulkopuolella.
      UNREC ehdottaa hankkeiden toteuttamista yhteistyössä Yhdistyneiden kansakuntien miinojen vastaisen toiminnan yksikön (UNMAS) ja valtiosta riippumattoman miinanraivauksen neuvoa-antavan ryhmän (MAG) kanssa ja koordinoiden merkittävien alueellisten ja osa-alueellisten järjestöjen kuten ECOWAS ja ECCAS sekä valtiosta riippumattomien järjestöjen kanssa. UNMAS tukee YK:n vakautusoperaatiota Malissa (MINUSMA) YK:n turvallisuusneuvoston päätöslauselman 2100 (2013) puitteissa Malissa olevan YK:n maatiimin kanssa. MAG toteuttaa parhaillaan alueellista hanketta, jossa käsitellään tavanomaisten aseiden ja ampumatarvikkeiden turvallisuus- ja hallintakysymyksiä Sahelin ja Maghrebin alueen kohdemaissa. Näistä toimista saatuja havaintoja käytetään hankkeen suunnittelusta ja toteuttamisesta tiedottamiseen. Synergian ansiosta voidaan saavuttaa parempi kokonaisvaikutus. Lisäksi hanke hyödyttää UNODAn omaa asiantuntemusta YK:n päämajassa ja kyseisellä alueella sekä YK:n järjestelmässä saatavilla olevaa lisäasiantuntemusta.
      Nämä toimet perustuvat synergiaan UNRECin ja muiden kahdenvälisten kumppaneiden, YK:n virastojen, osa-alueellisten järjestöjen ja valtiosta riippumattomien järjestöjen alueella jo toteuttamien hankkeiden kanssa, ja niillä täydennetään ja hyödynnetään mainittua synergiaa. Näihin kuuluvat hanke tukea pienaseita ja kevytaseita käsittelevän Malin kansallisen komitean saattamista uudelleen toimintakuntoon ja pienaseita ja kevytaseita koskevan kansallisen toimintasuunnitelman laatimista, päätös 2011/428/YUTP, jonka nojalla muun muassa toimitetaan merkintälaitteita Burkina Fasoon ja Nigeriin, meneillään oleva hanke ampuma-aseiden laittoman keskittymisen ja kaupan torjunnasta Afrikassa, jota Euroopan komissio rahoittaa vakautta ja rauhaa edistävästä välineestä ja jonka ensimmäisessä vaiheessa (2010–2013) toteutettiin muun muassa merkintätoimia ja toimitettiin sähköisiä merkintälaitteita, joihin liittyy asiakaskohtainen ohjelmisto kirjaamista varten Itä-Afrikan maissa samalla kun parhaillaan toteutettavan vaiheen (2013–2016) aikana on määrä suorittaa vastaavia toimia muissa maissa (viitteellisesti seuraavissa: Burundi, Kamerun, Tšad, Norsunluurannikko, Päiväntasaajan Guinea, Gabon, Ghana, Liberia, Mali, Ruanda, Somalia, Etelä-Sudan, Togo, Uganda); alueiden välinen hanke, jonka YK:n huume- ja rikosjärjestö toteuttaa muun muassa Länsi-Afrikassa (Benin, Burkina Faso, Gambia, Ghana, Mali, Mauritania, Senegal, Togo) ja jota niin ikään rahoitetaan vakautta ja rauhaa edistävästä unionin välineestä tarkoituksena edistää kansainvälisen järjestäytyneen rikollisuuden vastaisen Yhdistyneiden kansakuntien yleissopimuksen ja sen ampuma-asepöytäkirjan ratifiointia ja täytäntöönpanoa pääosin tukemalla lainsäädännön tarkistamista ja uudistamista, EU:n yhteisen turvallisuuden ja puolustuspolitiikan operaation EUCAP Sahel Niger puitteissa toteutettavaan koulutukseen liittyvä aseiden hallinta sekä Naton huolto- ja hankintaviraston toteuttama Nato-hanke Mauritaniassa.
      Lisäksi tämän hankkeen mukaisessa fyysiseen turvallisuuteen ja varastojen hallintaan liittyvässä toiminnassa olisi otettava huomioon tuensaajamaissa toteutettavat laajemmat turvallisuusohjelmat ja tapauksen mukaan tuettava niitä (esimerkiksi aseistariisunta, demobilisaatio ja yhteiskuntaan sopeuttaminen (DDR-toiminta) ja turvallisuusalan uudistus (SSR-toiminta)). Fyysistä turvallisuutta ja varastojen hallintaa koskevan lainsäädännön ja hallinnollisten puitteiden tarkistaminen ja suositukset siitä, että ne olisivat asevalvontaa koskevien kansainvälisten vaatimusten mukaisia sekä asiaa koskevien käyttömenettelyjen kansallisten standardien kehittäminen edistävät SSR-pyrkimyksiä jokaisessa maassa sekä osa-alueella. Hankkeen mukaisilla toimilla voidaan mahdollisesti myös tukea DDR-pyrkimyksiä, varsinkin käytännön aseriisuntaan liittyviä pyrkimyksiä, koska asevalvontaa koskevien kansallisten menettelytapaohjeiden laatiminen voidaan liittää DDR-prosesseihin esimerkiksi asettamalla normeja palautettujen aseiden merkintää ja rekisteröintiä tai hävittämistä varten. Yhdenmukaisten prosessien varmistamiseksi olisi sovellettava olemassa olevia käytäntöjä, joita edistetään myös muilla merkittävillä EU:n rahoittamilla hankkeilla.
      Panemalla täytäntöön kansainvälisiä parhaita käytäntöjä koskevat normit asevalvonnassa tällä hankkeella autetaan valtioita kehittämään kansallisten fyysistä turvallisuutta ja varastojen hallintaa koskevien toimien itsenäistä siviilivalvontaa. Siviilivalvonnan tarve otetaan huomioon hankkeen eri toimissa, erityisesti kuulemisissa ja työpajoissa.
      2.   Kokonaistavoitteet
      Tässä kohdassa kuvatulla toiminnalla edistetään turvallisuutta ja vakautta Sahelin alueella ja autetaan kuutta Sahelin alueen valtiota (Burkina Faso, Tšad, Mali, Mauritania, Niger ja Nigeria) ehkäisemään valtion hallussa olevien pienaseiden ja kevyiden aseiden sekä ampumatarvikkeiden välitystä ja laitonta kauppaa parantamalla niiden fyysistä turvallisuutta ja varastojen hallintaa.
      Toiminnan tarkoituksena on erityisesti:

                  a)

                  tarpeellisen poliittisen hyväksynnän saaminen fyysistä turvallisuutta ja varastojen hallintaa koskevien menettelyjen tehostamista varten ja alueellisen yhteistyön ja tietämyksen jakamisen edistäminen;

                  b)

                  kohdemaiden tukeminen päivitettäessä lainsäädäntöä, kehitettäessä hallinnollisia menettelyjä ja käytännön menettelytapaohjeita paremman fyysisen turvallisuuden ja varastojen hallinnan pohjaksi parhaita käytäntöjä koskevien kansainvälisten normien mukaisesti;

                  c)

                  varastojen hallintatoimien täytäntöönpanon suora tukeminen, mukaan lukien varastointialueiden kunnostaminen, ylijäämäisten, vanhentuneiden tai laittomien pienaseiden ja kevyiden aseiden hävittäminen sekä uuden teknologian kokeileminen.

            3.   Tulokset
      Toiminnalla päästään seuraaviin tuloksiin:

                  a)

                  luodaan asianmukaiset lainsäädäntö- ja hallinnolliset normit pienaseiden ja kevyiden aseiden fyysistä turvallisuutta ja varastojen hallintaa varten;

                  b)

                  tehostetaan pienaseiden ja kevyiden aseiden fyysistä turvallisuutta ja varastojen hallintaa varastointipaikkoja parantamalla;

                  c)

                  vähennetään vaaraa ylijäämäisten, vanhentuneiden tai laittomien pienaseiden ja kevyiden aseiden ja ampumatarvikkeiden välittämisestä ja tahattomista räjähdyksistä hävittämällä ne;

                  d)

                  parannetaan pienaseiden ja kevyiden aseiden merkintää, jäljittämistä ja kirjaamista;

                  e)

                  tehostetaan alueellista yhteistyötä ja tiedonjakoa;

                  f)

                  määritetään mahdollinen uuden teknologian käyttö fyysistä turvallisuutta ja varastojen hallintaa varten;

                  g)

                  tehostetaan kansallisia valmiuksia ja yhteisvastuuta fyysisen turvallisuuden ja varastojen hallinnan osalta tuensaajamaissa;

                  h)

                  autetaan ymmärtämään fyysisen turvallisuuden ja varastojen hallinnan merkitystä alueen turvallisuudelle;

                  i)

                  vähennetään alueellisen epävakauden riskiä, joka voi syntyä pienaseiden ja kevyiden aseiden sekä niissä käytettävien ampumatarvikkeiden liiallisesta keskittymisestä tai pienaseiden ja kevyiden aseiden välittämisestä valtiosta riippumattomille toimijoille, mukaan lukien terroristiryhmille.

            4.   Toiminnan kuvaus
      4.1   Wilton Park -konferenssi fyysisestä turvallisuudesta ja varastojen hallinnasta Sahelin alueella
      Tavoitteet
      Tilaisuuden tarjoaminen kokemusten vaihtoon ja tarpeellisen poliittisen hyväksynnän saaminen hankkeen mukaisten toimien toteuttamiseksi.
      Kuvaus
      Wilton Park ja UNREC järjestävät konferenssin, jossa on määrä keskustella Libyan turvaamattomien varastojen vaikutuksista aseturvallisuuteen Sahelin alueella ja kehittää strategioita valtion hallussa olevien pienaseiden ja kevyiden aseiden sekä ampumatarvikkeiden välityksen ja laittoman kaupan ehkäisemiseksi parantamalla niiden fyysistä turvallisuutta ja varastojen hallintaa. Lisäksi konferenssi tarjoaa tilaisuuden tarkastella fyysisen turvallisuuden ja varastojen hallinnan alalla Sahelin alueella erityisesti kansainvälisen avun yhteydessä saavutettua edistymistä, keskustella maiden todellisista tarpeista, kartoittaa merkittävät parhaillaan toteutettavat toimet ja yksilöidä puutteet, joihin olisi puututtava. Konferenssissa tarkastellaan myös synergiaa muiden EU:n tukemien pienaseiden ja kevyiden aseiden valvontavälineiden kanssa, mukaan lukien maailmanlaajuinen iTrace-seurantajärjestelmä (jota rahoitetaan päätöksen 2013/698/YUTP mukaisesti), vastaanottajamaita kuullen. Konferenssiin osallistutaan vain kutsusta, ja korkean tason edustajat pyritään saamaan Sahelin alueen kuudesta valtiosta (Burkina Faso, Tšad, Mali, Mauritania, Niger ja Nigeria) sekä Libyasta, muista merkittävistä naapurimaista, ECOWASista, ECCASista ja Afrikan unionista (AU).
      Tulokset/täytäntöönpanon indikaattorit
      Wilton Park -konferenssi järjestetään suunnitellusti, ja siihen osallistuu merkittäviä sidosryhmiä, mukaan lukien kuuden kohdemaan edustajia (yhteensä 40 osallistujaa).
      4.2   Lainsäädännön ja hallinnollisten menettelyjen tarkistaminen sekä fyysistä turvallisuutta ja varastojen hallintaa koskevat kuulemiset
      4.2.1   Kansalliset kuulemiset fyysiseen turvallisuuteen ja varastojen hallintaa liittyvistä menettelyistä sekä pilottipaikkojen määrittämistä varten
      Tavoitteet

                  a)

                  Pyritään saamaan selkeä käsitys fyysistä turvallisuutta ja varastojen hallintaa koskevista lainsäädäntö- ja hallintapuitteista maittain ja alueittain.

                  b)

                  Maissa, joissa ei ole päivitettyjä sääntelypuitteita, annetaan lainsäädäntöä ja menettelyjä koskevia suosituksia niiden vaatimusten täyttämiseksi, jotka asetetaan oikeudellisesti sitovissa kansainvälisissä välineissä (esim. YK:n ampuma-asepöytäkirja, pienaseita ja kevyitä aseita koskeva ECOWASin yleissopimus (1) ja Kinshasan yleissopimus (2)), pienaseiden ja kevyiden aseiden laitonta kauppaa koskevassa YK:n toimintaohjelmassa, kansainvälisessä jäljittämisvälineessä, IATG:ssä ja ISACS:ssa sekä muissa asiaankuuluvissa normeissa ja välineissä.

                  c)

                  Määritetään ensisijaiset varastointialueet, jotka voivat toimia pilottipaikkoina, maiden kansallisten prioriteettien mukaisesti ja ottamalla tapauksen mukaan huomioon saatavilla olevat tiedot välittämisen ja laittoman kaupan malleista.

            Kuvaus
      UNREC tekee yhdessä Sahelin alueen kuuden valtion (Burkina Faso, Tšad, Mali, Mauritania, Niger ja Nigeria) kanssa arvioinnin kaikesta fyysiseen turvallisuuteen ja varastojen hallintaan liittyvästä lainsäädännöstä sekä hallinnollisista ja menettelytapaohjeista hyödyntäen täysin olemassa olevia arviointeja ja ottamalla huomioon pienaseiden ja kevyiden aseiden lainsäädäntöuudistuksia tukevat alueelliset ja kahdenväliset hankkeet kaksinkertaisten toimien ja päällekkäisyyksien välttämiseksi.
      UNRECin oikeudelliset asiantuntijat tukevat sektoriministeriöitä, lainsäätäjiä ja johtavia lainvalvonta- ja puolustusviranomaisia kansallisen lainsäädännön ja hallinnollisten menettelyjen tarkistamisessa sen varmistamiseksi, että kansainväliset oikeudelliset velvoitteet ja tekniset normit, varsinkin ISACS ja IATG, sisällytetään kansallisiin sääntelypuitteisiin.
      Tukea tällä alalla olisi annettava maiden pyynnöstä, ja siinä olisi keskityttävä pääosin lainsäädännön lähentämiseen fyysistä turvallisuutta ja varastojen hallintaa koskeviin kansainvälisiin normeihin ottaen huomioon muut meneillään olevat aloitteet avun tai neuvojen antamiseksi laajemmissa asevalvonta- tai turvallisuusalan kysymyksissä.
      UNREC järjestää kansallisia työpajoja, joihin osallistuu johtavia kansallisia puolustusviranomaisia, lainvalvontaviranomaisia ja muita pienaseiden ja kevyiden aseiden turvallisuuden parissa toimivia siviiliviranomaisia. Osallistujat keskustelevat yhdessä arvioinnin havainnoista ja suosituksista ja sopivat eri toimenpiteistä ja määrittelevät suosituksia, joita voidaan toteuttaa lainsäädännön muutoksilla tai hallinnollisilla määräyksillä.
      Ensisijaiset pilottipaikkoina toimivat varastointialueet määritetään kansallisissa kuulemisissa. Näitä voisivat olla yksi paikka kussakin pääkaupungissa, yksi jossakin merkittävässä alueellisessa keskuksessa, yksi jollakin maaseutualueella ja/tai raja-alueella (maaraja, satama tai lentokenttä) sekä valtion hallussa olevien pienaseiden ja kevyiden aseiden ja ampumatarvikkeiden tärkeimmät kuljetusreitit. Ensisijaisten varastointialueiden valinnassa olisi mahdollisuuksien ja tapauksen mukaan otettava huomioon saatavilla olevat tiedot välittämisen ja laittoman kaupan malleista, jotta ensisijaisia olisivat varastot, joiden on katsottu vaarantavan alueen vakauden.
      UNREC antaa kutakin maata varten yhden lopullisen arviointikertomuksen, jossa esitetään yksityiskohtaisesti suositukset lainsäädännöstä ja menettelyistä kansainvälisten vaatimusten täyttämiseksi. Kertomuksiin sisältyy kuuden kohdemaan kansallisilta viranomaisilta ja muilta sidosryhmiltä saatu palaute.
      Tulokset/täytäntöönpanon indikaattorit

                  a)

                  Laaditaan maakohtaiset kertomukset (yhteensä kuusi) fyysistä turvallisuutta ja varastojen hallintaa koskevista lainsäädäntö- ja hallintapuitteista, mukaan lukien suositukset kansainvälisten aseriisuntavälineiden noudattamisessa havaittujen puutteiden korjaamiseksi.

                  b)

                  Järjestetään kuusi kansallista työpajaa, yksi kussakin kohdemaassa.

                  c)

                  Valitaan yhteensä 18 varastointialuetta (kolme/maa) pilottipaikoiksi.

            4.2.2   Alueelliset kuulemiset fyysiseen turvallisuuteen ja varastojen hallintaan liittyvistä menettelyistä
      Tavoitteet

                  a)

                  Tietojen ja kokemusten vaihtamisen helpottaminen fyysiseen turvallisuuteen ja varastojen hallintaan liittyvistä menettelyistä alueellisella tasolla 4.2.1 kohdan mukaisesti toteutettavien kansallisten arviointien perusteella.

                  b)

                  ISACSin ja IATG:n käytön edistäminen kansallisten ja alueellisten sidosryhmien keskuudessa.

            Kuvaus
      Järjestetään alueellisia kuulemisia, joihin osallistuu kuuden hallituksen johtavia edustajia, tietojen vaihtamiseksi kansallisista havainnoista ja kokemusten ja parhaiden käytäntöjen jakamiseksi kansallisen arvioinnin perusteella (4.2.1 kohta). Myös merkittävien alueellisten ja osa-alueellisten järjestöjen (AU, ECOWAS, ECCAS, RECSA) edustajia, pienaseiden alalla toteutettavaan YK:n koordinointitoimintaan (CASA) osallistuvien YK:n virastojen edustajia, unionin ja sen jäsenvaltioiden asiaankuuluvia asiantuntijoita (mukaan lukien yhteisen turvallisuus- ja puolustuspolitiikan operaatioiden asiantuntijat) sekä alueen ulkopuolisia johtavia asiantuntijoita kutsutaan kertomaan kokemuksistaan.
      UNREC laatii kertomuksen alueellisen neuvoa-antavan työpajan havainnoista.
      Tulokset/täytäntöönpanon indikaattorit

                  a)

                  Toteutetaan yksi alueellinen kuuleminen fyysiseen turvallisuuteen ja varastojen hallintaan liittyvistä menettelyistä.

                  b)

                  Laaditaan kertomus alueellisesta neuvoa-antavasta työpajasta.

            4.3   Fyysinen turvallisuus ja varastojen hallinta
      4.3.1   Arviointi fyysisestä turvallisuudesta ja varastojen hallinnasta kansallisissa tavanomaisten aseiden varastoissa sekä pienaseiden ja kevytaseiden ja ampumatarvikkeiden kuljetuksesta
      Tavoitteet

                  a)

                  Toteutetaan yksityiskohtainen ja käytännönläheinen arviointi valikoiduista esimerkkipaikoista määrittämään nykyiset käytännöt, fyysinen turvallisuus ja aseiden ja ampumatarvikkeiden ylijäämät sekä vanhentuneet tai laittomat aseet ja ampumatarvikkeet.

                  b)

                  Siirretään käytännön tietoja ja taitoja fyysiseen turvallisuuteen ja varastojen hallintaan liittyvistä menettelyistä kansainvälisten hyvän käytännön normien mukaisesti.

            Kuvaus
      UNMASin ja MAGin asiantuntijat toteuttavat UNRECin asiantuntijoiden kanssa koordinoiden kansallisten neuvoa-antavien työpajojen tekemien havaintojen perusteella yksityiskohtaisen ja käytännönläheisen arvioinnin valikoiduista esimerkkipaikoista nykyisten käytäntöjen ja kysymysten määrittämiseksi käyttämällä pohjana ISACSia ja IATG:ta. Lisäksi asiantuntijat tarkistavat näissä pilottipaikoissa nykyisiä kansallisia käytäntöjä ottamalla huomioon voimassa olevan kansallisen lainsäädännön ja nykyiset kansalliset menettelyt ja ehdottavat tarvittaessa niiden tarkistamista.
      UNMASin ja MAGin asiantuntijat toimivat maissa, joissa nämä järjestöt toteuttavat parhaillaan toimia. UNMAS toimii Malissa nykyisten toimiensa ja toimeksiantonsa puitteissa, ja MAG Burkina Fasossa, Tšadissa, Mauritaniassa, Nigerissä ja Nigeriassa. Toimia toteutetaan yhteistyössä pienaseita ja kevytaseita käsittelevien kansallisten komiteoiden kanssa. Toimintaan kuuluu arviointi infrastruktuurin ja fyysisen turvallisuuden soveltuvuudesta, pienaseiden ja kevyiden aseiden ja ampumatarvikkeiden varastojen oloista, pienaseiden ja kevyiden aseiden ja ampumatarvikkeiden kuljetuskäytännöistä sekä kansallisten viranomaisten tukemana ja näiden suostumuksella varastoissa olevien tavanomaisten aseiden ja ampumatarvikkeiden ylijäämien sekä vanhentuneiden tai laittomien aseiden ja ampumatarvikkeiden määrittäminen. Lisäksi arvioidaan varastojen henkilöstön pätevyyttä ja valmiuksia mahdollisten koulutustarpeiden kartoittamiseksi. Näitä arviointeja suoritettaessa hyödynnetään ISACSin arviointivälinettä ja MAGin asevarastojen riskinarviointivälinettä. Tuensaajavaltion pyynnöstä voidaan järjestää fyysiseen turvallisuuteen ja varastojen hallintaan liittyvää ad hoc -koulutusta valikoiduissa paikoissa kiireellisiin tarpeisiin vastaamiseksi.
      Turvallisuustilanne kohdemaissa on erilainen. Fyysiseen turvallisuuteen ja varastojen hallintaan liittyvä toiminta vaihtelee kussakin maassa riippuen maiden käytettävissä olevista kansallisista resursseista ja niiden kansainvälisiltä avunantajilta ja kumppaneilta saamasta tuesta. Parhaillaan toteutettavien pyrkimysten hyödyntämiseksi ja parhaiden käytäntöjen yksilöimiseksi hankkeen fyysiseen turvallisuuteen ja varastojen hallintaan liittyvää osa-aluetta aletaan toteuttaa kahdessa maassa, jonka jälkeen sitä laajennetaan vaiheittain muihin maihin.
      Tulokset/täytäntöönpanon indikaattorit

                  a)

                  Käydään 18 varastointipaikassa kuudessa kohdemaassa (kolme/maa) ja tehdään arviointi.

                  b)

                  Järjestetään 18 koulutustilaisuutta (kolme/maa) fyysiseen turvallisuuteen ja varastojen hallintaan liittyvistä parhaiden käytäntöjen normeista valikoiduissa paikoissa niitä maita varten, jotka pyytävät fyysistä turvallisuutta ja varastojen hallintaa koskevien valmiuksien kehittämistä.

            4.3.2   Valikoitujen varastointialueiden kunnostaminen ja pienaseiden ja kevyiden aseiden merkintä
      Tavoitteet

                  a)

                  Kunnostetaan pilottipaikkoina toimivat varastot niiden saattamiseksi ISACSin ja IATG:n normien ja suuntaviivojen mukaisiksi, ja vähennetään aseiden ja ampumatarvikkeiden välittämisen riskiä.

                  b)

                  Toteutetaan tarvittaessa välittömästi kohtuuhintaisia ja vaikuttavia toimia pilottipaikkoina toimivien varastojen turvaamiseksi (esim. varustamalla ne ovin, lukoin jne.).

                  c)

                  Edistetään aseiden merkintää ja rekisteröimistä parhaiden käytäntöjen pohjalta hyödyntämällä myös aiemmilla ja parhaillaan toteutettavilla avustusohjelmilla luotuja valmiuksia kaksinkertaisten toimien välttämiseksi.

                  d)

                  Avustetaan aseita koskevien kansallisten keskustietokantojen kehittämisessä tai parantamisessa käyttämällä UNRECin kehittämää ohjelmistoa ja kansainvälisten parhaita käytäntöjä koskevien normien mukaisesti, kuten kansainvälisissä aseriisuntavälineissä on esitetty ja kuullen alueen maita avustavia toimijoita, joita ovat esimerkiksi YK:n huumeiden ja rikollisuuden torjunnasta vastaava järjestö (UNODC) ja RECSA.

            Kuvaus
      UNMASin ja MAGin asiantuntijat toteuttavat UNRECin kanssa koordinoiden tarvittaessa välittömiä toimia. Tämän alustavan toimen jälkeen arvioidut ase- ja ampumatarvikevarastot kunnostetaan ISACSin ja IATG:n normien mukaisesti valtion hallussa olevien varastojen turvaamiseksi aseiden välittämiseltä, varkauksilta ja hyökkäyksiltä. Kunnostusta varten valmisteltavat suunnitelmat ja asiakirjat toimivat malliasiakirjoina muiden ase- ja ampumatarvikevarastojen kunnostusta ja rakentamista varten. Toimien laajuus ja kunnostusta tai rakentamista koskevat tarkastelut kussakin pilottipaikassa perustuvat arvioinnin tuloksiin.
      UNREC toimii kansallisten viranomaisten kanssa, jotta varastoidut pienaseet ja kevyet aseet merkitään ja rekisteröidään ISACSin normien mukaisesti osa-alueen tämänhetkisiä valmiuksia hyödyntäen. UNREC kehittää myös ase- ja ampumatarvikevarastojen hallintaa varten täsmällisen ja kattavan järjestelmän, jolla vastataan kyseisten maiden tarpeisiin, otetaan huomioon nykyiset järjestelmät ja vältetään kaksinkertaisia toimia. Sen ansiosta voidaan luotettavasti arvioida tavanomaisten aseiden ja ampumatarvikkeiden tyyppejä, niiden rekisteröintiä ja avoimuutta ottamalla huomioon olemassa oleva tietotekniikkainfrastruktuuri varmistaen yhteensopivuus Interpolin iARMS-järjestelmän kanssa ja yhteentoimivuus maiden välillä. Tämä helpottaa rajatylittävää yhteistyötä aseiden jäljittämisessä ja pienaseiden ja kevyiden aseiden laittoman kaupan ehkäisemisessä.
      Pienaseiden ja kevyiden aseiden merkintä, rekisteröinti ja varastojen hallinta perustuu kyseisellä osa-alueella viime aikoina toteutettuihin ja tällä hetkellä toteutettaviin merkintätoimiin, joita rahoitetaan päätöksen 2011/428/YUTP mukaisesti ja vakautta ja rauhaa edistävästä EU:n välineestä. Siinä hyödynnetään UNRECin kokemuksia vastaavien toimien toteuttamisesta osa-alueen konfliktinjälkeisissä maissa.
      Tulokset/täytäntöönpanon indikaattorit

                  a)

                  Pyritään siihen, että 18 pilottipaikkaa ovat fyysiseen turvallisuuteen ja varastojen hallintaan liittyvien kansainvälisten parhaiden käytäntöjen mukaisia.

                  b)

                  Pilottipaikkojen merkitsemättömät aseet merkitään ja rekisteröidään.

                  c)

                  Kussakin maassa kehitetään tietokanta (tai parannetaan sitä) merkittyjen ja muiden aseiden rekisteröimiseksi.

            4.3.3   Ampumatarvikkeiden sekä pienaseiden ja kevyiden aseiden ylijäämien hävittäminen
      Tavoitteet
      Edistetään ylijäämäisten sekä vanhentuneiden tai laittomien aseiden hävittämistä maassa.
      Kuvaus
      Toimivaltaiset kansalliset viranomaiset hävittävät UNRECin kanssa koordinoiden pienaseet ja kevyet aseet ja ampumatarvikkeet, joiden on todettu olevan ylijäämäisiä, vanhentuneita tai laittomia arvioiduissa varastoissa. UNMAS ja MAG (maissa, joissa ne toimivat) antavat teknistä apua ISACS 05.50 ja IATG 10.10 normien mukaisesti. Hävittämistä varten toimitettavat laitteet ja hävitettävien aseiden määrä riippuvat arvioinnin havainnoista.
      Tulokset/täytäntöönpanon indikaattorit

                  a)

                  Hävitetään määritetyt aseet.

                  b)

                  Hävittämistekniikkojen teknisestä osaamisesta huolehtivat kohdemaiden viranomaiset.

            4.3.4   Uuden teknologian kokeileminen
      Tavoitteet
      Arvioidaan mahdollisuudet käyttää alueen tarpeita vastaavaa uutta teknologiaa pienaseiden ja kevyiden aseiden turvaamiseksi.
      Kuvaus
      Jos fyysiseen turvallisuuteen ja varastojen hallintaan liittyvä infrastruktuuri on maissa riittämätön, pienaseiden ja kevyiden aseiden välittäminen on äärimmäisen helppoa, kun niiden varastot sijaitsevat syrjäisissä paikoissa, mukaan lukien rauhattomilla raja-alueilla, sekä kuljetuksen aikana. Jos aseita kulkeutuu ryöstöjen ja varkauksien vuoksi valtiosta riippumattomille toimijoille, niitä voidaan käyttää väärin, jollei niitä turvata.
      Uusi liikkuva ja joustava teknologia voi tarjota ratkaisuja pienaseiden ja kevyiden aseiden turvaamiseksi tehokkaasti paikoissa, joissa niiden välittämisriski on suurin. Teknologia voisi tarjota hyviä kustannustehokkaita ratkaisuja jäsenvaltioille, joiden aseturvallisuusinfrastruktuuri on puutteellinen.
      Elektroniikan ansiosta pienaseiden turvallisuutta ja turvaamista voitaisiin yhä vain parantaa. Järjestelmä, jolla aseet turvataan kerättäessä turvatusta varastosta, kuljetuksen ja väliaikaisen varastoinnin aikana kunnes ne päätyvät lopulliseen turvattuun paikkaan, voisi huomattavasti vähentää riskiä aseiden välittämisestä ryöstö- ja varkaustapauksissa. Sähköisissä järjestelmissä, joissa ase lukitaan tai tehdään toimintakyvyttömäksi kuljetuksen ja väliaikaisen varastoinnin ajaksi, voitaisiin käyttää lukkoja, joilla on digitaalinen, radiotaajuus- tai biometrinen koodi, mikä parantaisi fyysistä turvallisuutta ja varastojen hallintaa haavoittuvimmissa vaiheissa. Digitaalisia avaimia ei voisi käyttää kuljetuksen aikana, koska ne voitaisiin toimittaa valtuutetuille henkilöille käyttämällä muita viestintävälineitä kuten sähköpostia tai tekstiviestejä. Näiden suojelutoimenpiteiden ansiosta asiattomat henkilöt eivät voisi käyttää varkauksien ja ryöstöjen vuoksi laittomille markkinoille välitettyjä aseita.
      UNREC suorittaa alueellisia järjestöjä ja pienaseita ja kevyitä aseita käsitteleviä kansallisia komiteoita kuullen ja yhteistyössä teollisuuden kanssa arvioinnin mahdollisuuksista käyttää alueen tarpeita vastaavaa uutta teknologiaa pienaseiden ja kevyiden aseiden turvaamiseksi. Huomioon otetaan myös osa-alueen naapurimaista saadut kokemukset älykkään teknologian hyödyntämisestä aseiden turvaamiseksi DDR-toiminnan aikana, esimerkiksi Norsunluurannikolla toteutettu tapaustutkimus.
      Arvioinnissa tarkastellaan myös Burkina Fasossa ja Tšadissa olevia varastoja ja kuljetusreittejä, joissa tällaista teknologiaa voidaan kokeilla. Tällainen tavanomaisten aseiden ja ampumatarvikkeiden varastointia ja aseturvallisuutta koskeva teknologia (mukaan lukien kuljetukset) otetaan käyttöön neljässä varastossa.
      Arvioinnista saadut havainnot ja pilottitoimet toimivat pohjana ohjeasiakirjalle, jossa esitetään pitkän aikavälin etenemissuunnitelma uuden teknologian mahdolliselle käytölle Afrikassa ja joka toimitetaan kaikille Sahelin alueen valtioille ja alueellisille ja osa-alueellisille järjestöille ja jaetaan kansainvälisissä teknologiaa käsittelevissä konferensseissa ja kokouksissa.
      Tulokset/täytäntöönpanon indikaattorit

                  a)

                  raportoidaan uuden teknologian käyttöä koskevasta arvioinnista, mihin sisältyy kokeiltavan teknologian ja neljän pilottipaikan ja kuljetusreitin määrittäminen Burkina Fasossa ja Tšadissa;

                  b)

                  kokeillaan uutta teknologiaa neljässä kohteessa, joista kaksi Burkina Fasossa ja kaksi Tšadissa, ja kuljetusreiteillä;

                  c)

                  raportoidaan pilottitoimien tuloksista.

            4.4   Kansallisten normien asettaminen IATG:n ja ISACSin mukaisesti
      Tavoitteet

                  a)

                  Parannetaan aseiden ja ampumatarvikkeiden hallintaa.

                  b)

                  Laaditaan ja vahvistetaan fyysistä turvallisuutta ja varastojen hallintaa koskevat kansalliset menettelytapaohjeet, joissa noudatetaan kansainvälisiä parhaiden käytäntöjen normeja ja parannetaan näin tavanomaisten aseiden ja ampumatarvikkeiden varastojen turvallisuutta ja turvaa.

            Kuvaus
      UNREC kannustaa arvioinneissa ja kuulemisissa tehtyjen havaintojen (ks. edellä oleva 4.2. kohta) sekä käytännön arvioinneissa ja kunnostustyössä saatujen kokemusten (ks. 4.3. kohta) pohjalta tuensaajamaita tarkistamaan ja tarvittaessa laatimaan fyysistä turvallisuutta ja varastojen hallintaa koskevia kansallisia käsikirjoja, suuntaviivoja ja menettelytapaohjeita niiden saattamiseksi ISACSin ja IATG:n normien ja alueellisen ja osa-alueellisen lainsäädännön mukaisiksi. Menettelytapaohjeet koskevat myös kansainvälisten välineiden mukaisia raportointivelvoitteita.
      UNREC järjestää jokaisessa maassa työpajoja menettelytapaohjeiden vahvistamista varten ennen kuin ne otetaan käyttöön kansallisesti. Yhteen työpajaan osallistuu johtavia teknisiä asiantuntijoita, ja yksi järjestetään korkealla poliittisella tasolla. Työpajojen ohjelmaan sisältyy arviointiosuus kussakin maassa jo toteutettujen toimien arvioimiseksi. UNREC ja toteuttavat osapuolet järjestävät osana käyttöönottomenettelyä jokaisessa asianomaisista maista koulutusta uusia menettelytapaohjeita esitteleville kouluttajille.
      Tulokset/täytäntöönpanon indikaattorit

                  a)

                  Laaditaan fyysistä turvallisuutta ja varastojen hallintaa koskevat menettelytapaohjeet kohdemaita varten.

                  b)

                  Kuudessa kohdemaassa järjestetään teknisiä ja korkean tason poliittisia työpajoja.

                  c)

                  Kussakin maassa järjestetään yksi menettelytapaohjeita käsittelevä kouluttajien työpaja, jossa on enintään 35 osallistujaa.

            4.5   Arviointi ja jatkotoimet
      4.5.1   Alueellinen arviointi
      Tavoitteet

                  a)

                  Analysoidaan hankkeen täytäntöönpanon jälkeisiä vaikutuksia tai mahdollisia vaikutuksia.

                  b)

                  Arvioidaan kaikkia hankkeen aikana toteutettuja toimenpiteitä, yksilöidään hyvät käytännöt, puutteet ja tulevat toiminta-alueet.

            Kuvaus
      UNREC tekee hankkeen aikana kohteisiin säännöllisiä seurantakäyntejä. Näiden seurantakäyntien ansiosta se voi arvioida kohteiden käyttöä ja käytäntöjä ajan myötä ja johtavat asiantuntijat voivat osallistua jatkuvasti toimiin.
      Kansallisten arviointien havainnoista keskustellaan alueellisessa kokouksessa, johon osallistuu kuuden Sahelin alueen valtioiden, avunantajien, CASAan osallistuvien virastojen ja merkittävien alueellisten järjestöjen (AU, ECOWAS, ECCAS, RECSA) edustajia sekä unionin ja sen jäsenvaltioiden asiantuntijoita (mukaan lukien yhteisen turvallisuus- ja puolustuspolitiikan operaatioiden asiantuntijat) ja kansalaisyhteiskunnan edustajia. Määritetään alat, joilla voidaan vaihtaa parhaita käytäntöjä Sahelin alueen maiden kesken, mukaan lukien aloitteet siviilivalvonnan tehostamiseksi, sekä tulevat toimet fyysistä turvallisuutta ja varastojen hallintaa koskevaa rajatylittävää yhteistyötä varten.
      Tulokset/täytäntöönpanon indikaattorit

                  a)

                  Hanketta toteuttavien henkilöiden maakohtaisiin vierailuihin ja tarkastuksiin sisältyy muun toiminnan ohella arviointia ja seurantaa.

                  b)

                  Seurantatarkastuksia tehdään puolen vuoden välein.

                  c)

                  Hankkeen tuloksia käsitellään alueellisessa kokouksessa.

            4.5.2   Loppukertomus
      Tavoitteet

                  a)

                  Analysoidaan hankkeen täytäntöönpanon jälkeisiä vaikutuksia tai mahdollisia vaikutuksia ottamalla huomioon sidosryhmiltä ja kansallisilta viranomaisilta saatu palaute.

                  b)

                  Arvioidaan kaikkia hankkeen aikana toteutettuja toimenpiteitä, yksilöidään hyvät käytännöt, puutteet ja tulevat toiminta-alueet.

            Kuvaus
      UNREC laatii loppukertomuksen, johon sisältyy tiivistelmä, jossa esitetään kansallisten ja alueellisten työpajojen havainnot, kansallinen lainsäädäntö, hallinnolliset menettelyt ja menettelytapaohjeet sekä ase- ja ampumatarvikevarastojen hallintaa varten sovelletusta uudesta teknologiasta saadut havainnot. Siihen sisältyy myös mallisuunnitelmia ja -asiakirjoja ase- ja ampumatarvikevarastojen kunnostusta varten.
      Tulokset/täytäntöönpanon indikaattorit
      Laaditaan loppukertomus ja jaetaan se.
      5.   Kesto
      Hankkeen täytäntöönpanon arvioitu kokonaiskesto on 36 kuukautta.
      6.   Tuensaajat
      Hankkeen suoria tuensaajia ovat pienaseiden ja kevyiden aseiden valvonnasta ja fyysisestä turvallisuudesta ja varastojen hallinnasta vastaavat Burkina Fason, Tšadin, Malin, Mauritanian, Nigerin ja Nigerian kansalliset instituutiot kuten puolustus- ja turvallisuusministeriöt sekä pienaseita ja kevyitä aseita käsittelevät kansalliset komiteat.
      Epäsuoria tuensaajia ovat Sahelin alueen kuuden valtion siviiliväestö, naapurimaat ja niiden väestö, AU, Afrikan osa-alueelliset järjestöt sekä kaikki valtiot, jotka hyötyvät tästä hankkeesta saatavista kokemuksista.
      7.   Toimenpiteiden täytäntöönpanosta vastaava organisaatio
      Toimenpiteet panee täytäntöön UNODA alueellisen aseriisuntakeskuksensa UNRECin välityksellä yhteistyössä seuraavien kanssa:

                  a)

                  Burkina Fason, Tšadin, Malin, Mauritanian, Nigerin ja Nigerian kansalliset yhteyspisteet sekä pienaseita ja kevyitä aseita käsittelevät komiteat;

                  b)

                  DPKO/UNMAS;

                  c)

                  MAG;

                  d)

                  ISACS-normeja koskeva virastojenvälinen tukiyksikkö;

                  e)

                  Wilton Park.

            UNODA vastaa viime kädessä komissiolle tämän toiminnan täytäntöönpanosta.
      8.   Kumppanuudet ja synergia
      UNREC järjestää hankkeen toteuttamisen aikana kokouksia kyseisissä kuudessa Sahelin alueen valtioissa olevien EU:n edustustojen ja jäsenvaltioiden suurlähetystöjen kanssa pitää ne ajan tasalla hankkeen toimista kussakin maassa. EU:n edustustoille ja jäsenvaltioiden edustajille ilmoitetaan etukäteen hankkeen toimista (kuten työpajoista), ja niitä pyydetään osallistumaan toimiin. UNREC kuulee tarvittaessa myös EU:n yhteisen turvallisuus- ja puolustuspolitiikan operaatioita EUCAP Sahel Niger ja EUCAP Sahel Mali ja toimii yhteistyössä niiden kanssa.
      Lisäksi UNREC koordinoi toimintaa muiden kumppanien kanssa kaksinkertaisten pyrkimysten välttämiseksi ja määrittää hankkeen tavoitteita tukevia yhteistyö- ja täydentäviä aloja. Näitä kumppaneita ovat AU, Afrikan alueelliset järjestöt (mukaan lukien ECOWAS, ECCAS, RECSA), Nato, YK:n maatiimit, YK:n huumeiden ja UNODC, turvallisuuden alalla toimivat tekniset ja rahoituskumppanit, kansainväliset valtiosta riippumattomat järjestöt (mukaan lukien Small Arms Survey, Handicap International, Parliamentary Forum on Small Arms and Light Weapons ja Parliamentarians for Global Action), pienase- ja ampumatarvikekysymyksiä käsittelevä monikansallinen ryhmä (MSAG) sekä teollisuus.
      UNREC ja muut täytäntöönpanokumppanit kuulevat myös yksiköitä, jotka tutkivat aseiden välitystä ja laitonta kauppaa muun muassa jäljittämällä laittomia pienaseita ja kevyitä aseita ja ampumatarvikkeita Sahelin alueella. Näitä ovat asevientikieltoja valvovat YK:n asiantuntijapaneelit, YK:n rauhantukioperaatioissa toimivat asealan asiantuntijat, Small Arms Survey ja Conflict Armament Research (maailmanlaajuinen iTrace-seurantajärjestelmä, jota rahoitetaan päätöksen 2013/698/YUTP mukaisesti). Lisäksi UNREC kannustaa tuensaajamaiden asiaankuuluvia viranomaisia hyödyntämään EU:n rahoittamaa Interpolin laittomien aseiden rekisteröinnin ja jäljityksen hallintajärjestelmää (iARMS).
      9.   Täytäntöönpanovirasto: valinnan perustelut
      UNODAlla on keskeinen rooli aseriisuntapyrkimysten edistämisessä tavanomaisten aseiden kuten pienaseiden ja kevyiden aseiden alalla. Se edistää kansallisella, alueellisella ja globaalilla tasolla monenvälisesti neuvoteltujen normatiivisten puitteiden kuten pienaseita ja kevyitä aseita koskevan YK:n toimintaohjelman ja kansainvälisen jäljittämisvälineen täytäntöönpanoa. Unioni pyrkii jatkamaan tuloksekasta yhteistyötä UNODAn kanssa.
      UNRECilla, joka on osa UNODAa, on pitkä kokemus Sahelin alueen valtioiden ja kansalaisyhteiskunnan tukemisessa YK:n yleiskokoukselta saamansa toimeksiannon mukaisesti niiden pannessa täytäntöön pienten aseiden ja kevyiden aseiden valvontaa koskevia kansainvälisiä ja alueellisia välineitä. Se antaa 16 päivänä joulukuuta 1985 annetun päätöslauselman 40/151 G-kohdan mukaisesti pyynnöstä merkittävää tukea kyseisen Afrikan alueen jäsenvaltioiden aloitteille ja muille pyrkimyksille rauhaa, aseiden rajoittamista ja aseriisuntaa koskevien toimenpiteiden toteuttamiseksi alueella. UNREC on jo ollut yhteydessä mahdollisiin tuensaajamaihin saadakseen niiden hyväksynnän, ja se toteuttaa parhaillaan asevalvontahankkeita kolmessa kohdemaassa. UNRECilla on sen vuoksi ainutlaatuinen asema tämän päätöksen täytäntöön panemiseksi.
      10.   EU:n näkyvyys
      UNREC toteuttaa kaikki tarvittavat toimenpiteet julkistaakseen sen, että toiminta on Euroopan unionin rahoittamaa. Tällaiset toimenpiteet toteutetaan komission vahvistaman ja julkaiseman Euroopan unionin ulkoisen toiminnan tiedotusta ja näkyvyyttä koskevan käsikirjan (Communication and Visibility Manual for EU External Actions) ja muiden komission ja YK:n välillä sovittujen suuntaviivojen mukaisesti.

         Alustava aikataulu

         Kokonaiskesto: 36 kuukautta

                  Toiminto

                  Ehdotettu aikataulu

                              4.1

                              Wilton Park -konferenssi fyysisestä turvallisuudesta ja varastojen hallinnasta Sahelin alueella

                  tammi–maaliskuu 2015 (konferenssi helmikuussa 2015)

                              4.2

                              Lainsäädännön ja hallinnollisten menettelyjen tarkistaminen sekä fyysistä turvallisuutta ja varastojen hallintaa koskevat kuulemiset

                  tammi–joulukuu 2015

                              4.2.1

                              Kansalliset kuulemiset fyysiseen turvallisuuteen ja varastojen hallintaa liittyvistä menettelyistä sekä pilottipaikkojen määrittämistä varten

                  tammi–syyskuu 2015

                              4.2.2

                              Alueelliset kuulemiset fyysiseen turvallisuuteen ja varastojen hallintaan liittyvistä menettelyistä

                  loka–joulukuu 2015

                              4.3

                              Fyysinen turvallisuus ja varastojen hallinta

                  heinäkuu 2015–maaliskuu 2017

                              4.3.1

                              Arviointi fyysisestä turvallisuudesta ja varastojen hallinnasta kansallisissa tavanomaisten aseiden varastoissa sekä pienaseiden ja kevyiden aseiden ja ampumatarvikkeiden kuljetuksesta (arviointi aloitetaan kahdessa maassa)

                  heinäkuu 2015–kesäkuu 2017

                              4.3.2

                              Valikoitujen varastointialueiden kunnostaminen ja pienaseiden ja kevyiden aseiden merkintä

                  heinäkuu 2015–kesäkuu 2017

                              4.3.3

                              Ampumatarvikkeiden sekä pienaseiden ja kevyiden aseiden ylijäämien hävittäminen

                  heinäkuu 2015–kesäkuu 2017

                              4.3.4

                              Uuden teknologian kokeileminen

                  tammi–kesäkuu 2017

                              4.4

                              Kansallisten normien asettaminen IATG:n ja ISACSin mukaisesti

                  tammi–joulukuu 2017

                              4.5

                              Arviointi ja jatkotoimet

                  heinä–joulukuu 2017

                              4.5.1

                              Alueellinen arviointi

                  heinä–joulukuu 2017

                              4.5.2

                              Loppukertomus

                  loka–joulukuu 2017

         (1)  Burkina Faso, Mali, Niger ja Nigeria ovat ECOWASin yleissopimuksen osapuolia.

         (2)  Tšad ratifioi Kinshasan yleissopimuksen 8.8.2012.


title: 2004/733/YUTP:Poliittisten ja turvallisuusasioiden komitean päätös BiH/2/2004, tehty 24 päivänä syyskuuta 2004, Bosnia ja Hertsegovinassa toteutettavan Euroopan unionin sotilasoperaation komentajan nimittämisestä

text:
               27.10.2004

               FI

               Euroopan unionin virallinen lehti

               L 324/22

      POLIITTISTEN JA TURVALLISUUSASIOIDEN KOMITEAN PÄÄTÖS BiH/2/2004,
   tehty 24 päivänä syyskuuta 2004,
   Bosnia ja Hertsegovinassa toteutettavan Euroopan unionin sotilasoperaation komentajan nimittämisestä
   (2004/733/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
   ottaa huomioon Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksytyn neuvoston yhteisen toiminnan 2004/570/YUTP (1), ja erityisesti sen 6 artiklan,
   sekä katsoo seuraavaa:

               (1)

               Yhteisen toiminnan 2004/570/YUTP 2 artiklan nojalla Pohjois-Atlantin puolustusliiton Euroopan-joukkojen apulaiskomentaja (DSACEUR), amiraali Rainer FEIST nimitettiin Bosnia ja Hertsegovinassa toteutettavan Euroopan unionin sotilasoperaation komentajaksi.

               (2)

               Nato on päättänyt nimittää kenraali Sir John REITHin Pohjois-Atlantin puolustusliiton Euroopan-joukkojen apulaiskomentajaksi (DSACEUR) amiraali Rainer FEISTin tilalle. Kenraali Sir John REITHin toimikausi alkaa 30 päivänä syyskuuta 2004.

               (3)

               Yhteisen toiminnan 2004/570/YUTP 6 artiklassa neuvosto valtuutti poliittisten ja turvallisuusasioiden komitean (PTK) tekemään päätöksiä EU-operaation komentajan nimittämisestä.

               (4)

               Tanskan asemaa koskevan, Euroopan unionista tehtyyn sopimukseen ja Euroopan yhteisön perustamissopimukseen liitetyn pöytäkirjan 6 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla.

               (5)

               Kööpenhaminassa 12 ja 13 päivänä joulukuuta 2002 kokoontunut Eurooppa-neuvosto antoi julkilausuman, jonka mukaan Berliini plus -järjestelyt ja niiden täytäntöönpano koskevat ainoastaan niitä EU:n jäsenvaltioita, jotka ovat myös joko Naton jäseniä tai rauhankumppanuuden osapuolia ja jotka ovat näin ollen tehneet kahdenvälisiä turvallisuussopimuksia Naton kanssa,

         ON PÄÄTTÄNYT SEURAAVAA:
   1 artikla
   Bosnia ja Hertsegovinassa toteutettavan Euroopan unionin sotilasoperaation komentajaksi nimitetään kenraali Sir John REITH.
   2 artikla
   Tämä päätös tulee voimaan 30 päivänä syyskuuta 2004.

      Tehty Brysselissä 24 päivänä syyskuuta 2004.

            Poliittisten ja turvallisuusasioiden komitean puolesta

            Puheenjohtaja

         A. HAMER

      (1)  EUVL L 252, 28.7.2004, s. 10.


title: 2012/425/EU: Neuvoston päätös, annettu 10 päivänä heinäkuuta 2012 , ETA:n sekakomiteassa esitettävästä Euroopan unionin kannasta ETA-sopimuksen yhteistyötä muilla kuin neljän vapauden alaan kuuluvilla erityisalueilla koskevan pöytäkirjan 31 muuttamiseen

text:
               25.7.2012

               FI

               Euroopan unionin virallinen lehti

               L 198/1

         NEUVOSTON PÄÄTÖS,
   annettu 10 päivänä heinäkuuta 2012,
   ETA:n sekakomiteassa esitettävästä Euroopan unionin kannasta ETA-sopimuksen yhteistyötä muilla kuin neljän vapauden alaan kuuluvilla erityisalueilla koskevan pöytäkirjan 31 muuttamiseen
   (2012/425/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 165 artiklan ja 192 artiklan 1 kohdan yhdessä sen 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan talousalueesta tehdyn sopimuksen (2), jäljempänä ’ETA-sopimus’, pöytäkirjaan 31 sisältyy määräyksiä ja järjestelyjä, jotka koskevat yhteistyötä muilla kuin neljän vapauden alaan kuuluvilla erityisalueilla.

               (2)

               On aiheellista laajentaa ETA-sopimuksen osapuolten yhteistyö koskemaan Euroopan ympäristökeskuksesta sekä ympäristöä koskevasta Euroopan tieto- ja seurantaverkostosta 23 päivänä huhtikuuta 2009 annettua Euroopan parlamentin ja neuvoston asetusta (EY) N:o 401/2009 (3).

               (3)

               On aiheellista laajentaa ETA-sopimuksen osapuolten välinen yhteistyö koskemaan urheilua.

               (4)

               Asetuksella (EY) N:o 401/2009 on kumottu Euroopan ympäristökeskuksen sekä ympäristöä koskevan Euroopan tieto- ja seurantaverkoston perustamisesta 7 päivänä toukokuuta 1990 annettu neuvoston asetus (ETY) N:o 1210/90 (4), joka on otettu osaksi ETA-sopimusta. ETA-sopimus olisi sen vuoksi muutettava asetuksen (EY) N:o 401/2009 huomioon ottamiseksi.

               (5)

               ETA-sopimuksen pöytäkirja 31 olisi siten muutettava tämän mukaisesti.

               (6)

               ETA-yhteistyöneuvostossa esitettävän unionin kannan olisi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa esitettävä Euroopan unionin kanta ETA-sopimuksen yhteistyöstä muilla kuin neljän vapauden alaan kuuluvilla erityisalueilla tehdyn pöytäkirjan 31 ehdotettuun muuttamiseen perustuu tähän päätökseen liitettyyn luonnokseen ETA:n sekakomitean päätökseksi.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä heinäkuuta 2012.

            Neuvoston puolesta

            Puheenjohtaja

         V. SHIARLY

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      (3)  EUVL L 126, 21.5.2009, s. 13.

      (4)  EYVL L 120, 11.5.1990, s. 1.

      LUONNOS
      ETA:n SEKAKOMITEAN PÄÄTÖS N:o […],
      annettu […],
      ETA-sopimuksen yhteistyötä muilla kuin neljän vapauden alaan kuuluvilla erityisalueilla koskevan pöytäkirjan 31 muuttamisesta
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 86 ja 98 artiklan,
      sekä katsoo seuraavaa:

                  (1)

                  Sopimuksen pöytäkirja 31 muutettiin […] annetulla ETA:n sekakomitean päätöksellä N:o …/… (1).

                  (2)

                  On aiheellista laajentaa sopimuspuolten yhteistyö koskemaan Euroopan ympäristökeskuksesta sekä ympäristöä koskevasta Euroopan tieto- ja seurantaverkostosta 23 päivänä huhtikuuta 2009 annettua Euroopan parlamentin ja neuvoston asetusta (EY) N:o 401/2009 (2).

                  (3)

                  On aiheellista laajentaa sopimuspuolten välinen yhteistyö koskemaan urheilua.

                  (4)

                  Asetuksella (EY) N:o 401/2009 on kumottu neuvoston asetus (ETY) N:o 1210/90 (3), joka on otettu osaksi sopimusta ja joka näin ollen olisi poistettava sopimuksesta.

                  (5)

                  Sopimuksen pöytäkirja 31 olisi siten muutettava, jotta tämä laajennettu yhteistyö voitaisiin toteuttaa,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan sopimuksen pöytäkirja 31 seuraavasti:

                  1)

                  Korvataan sopimuksen pöytäkirjassa 31 olevan 3 artiklan 2 kohta seuraavasti:

                              ”2.

                                          a)

                                          EFTA-valtiot osallistuvat täysimääräisesti Euroopan ympäristökeskuksesta sekä ympäristöä koskevasta Euroopan tieto- ja seurantaverkostosta 23 päivänä huhtikuuta 2009 annetulla Euroopan parlamentin ja neuvoston asetuksella (EY) N:o 401/2009 (4) perustettujen Euroopan ympäristökeskuksen, jäljempänä ’ympäristökeskus’, ja ympäristöä koskevan Euroopan tieto- ja seurantaverkoston toimintaan.

                                          b)

                                          EFTA-valtiot osallistuvat a alakohdassa tarkoitetun toiminnan rahoittamiseen sopimuksen 82 artiklan 1 kohdan ja sopimuksen pöytäkirjan 32 mukaisesti.

                                          c)

                                          Edellä b alakohdassa esitetyn johdosta EFTA-valtiot osallistuvat täysimääräisesti mutta ilman äänioikeutta ympäristökeskuksen johtokunnan toimintaan, minkä lisäksi ne osallistuvat myös ympäristökeskuksen tieteellisen komitean työskentelyyn.

                                          d)

                                          Ilmaisulla ”jäsenvaltio(t)” ja jäsenvaltioiden julkisiin elimiin viittaavilla muilla ilmaisuilla, jotka esiintyvät asetuksen 4 ja 5 artiklassa, tarkoitetaan asetuksessa tarkoitettujen lisäksi myös EFTA-valtioita ja niiden julkisia elimiä.

                                          e)

                                          Ympäristökeskukselle toimitettuja ja siltä peräisin olevia ympäristötietoja voidaan julkaista ja ne annetaan yleisön käyttöön edellyttäen, että luottamuksellisia tietoja suojataan EFTA-valtioissa samalla tavoin kuin unionissa.

                                          f)

                                          Ympäristökeskus on oikeushenkilö. Sillä on kaikissa sopimuspuolina olevissa valtioissa laajin mahdollinen niiden lainsäädännön perusteella oikeushenkilöille myönnetty oikeustoimikelpoisuus.

                                          g)

                                          EFTA-valtioiden on sovellettava ympäristökeskukseen Euroopan unionin erioikeuksista ja vapauksista tehtyä pöytäkirjaa.

                                          h)

                                          Poiketen siitä, mitä Euroopan unionin muuhun henkilöstöön sovellettavien palvelussuhteen ehtojen 12 artiklan 2 kohdan a alakohdassa säädetään, EFTA-valtioiden kansalaisia, joilla on täydet kansalaisoikeudet, voidaan ottaa palvelukseen ympäristökeskuksen toiminnanjohtajan tekemällä sopimuksella.

                                          i)

                                          Tähän kohtaan sovelletaan sopimuksen 79 artiklan 3 kohdan nojalla sopimuksen VII osaa (Toimielimiä koskevat määräykset).

                                          j)

                                          Asetusta (EY) N:o 401/2009 sovellettaessa Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) N:o 1049/2001 sovelletaan myös kaikkiin EFTA-valtioita koskeviin viraston asiakirjoihin.

                  2)

                  Korvataan 4 artiklan otsikko (Koulutus, harjoittelu ja nuoriso) seuraavasti:
                  ”Koulutus, harjoittelu, nuoriso ja urheilu”.

            2 artikla
      Tämä päätös tulee voimaan sitä päivää seuraavana päivänä, jona viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle (5).
      3 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä

               ETA:n sekakomitean puolesta

               Puheenjohtaja

               ETA:n sekakomitean sihteerit

         (1)  EUVL L …

         (2)  EUVL L 126, 21.5.2009, s. 13.

         (3)  EYVL L 120, 11.5.1990, s. 1.

         (4)  EUVL L 126, 21.5.2009, s. 13.”

         (5)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


Avis juridique important

|

32003D0770

2003/770/EY: Neuvoston päätös, tehty 20 päivänä lokakuuta 2003, alueiden komitea jäsenen nimeämisestä

Virallinen lehti nro L 278 , 29/10/2003 s. 0049 - 0049

Neuvoston päätös,tehty 20 päivänä lokakuuta 2003,alueiden komitea jäsenen nimeämisestä(2003/770/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon Alankomaiden hallituksen ehdotuksen,sekä katsoo seuraavaa:(1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä.(2) Alueiden komiteassa on vapautunut jäsenen paikka H. F. M. EVERSin erottua, mikä on annettu neuvostolle tiedoksi 2 päivänä lokakuuta 2003,ON PÄÄTTÄNYT SEURAAVAA:Ainoa artiklaNimetään H. M. C. DWARSHUIS, gedeputeerde van de provincie Zuid-Holland, alueiden komitean jäseneksi H. F. M. EVERSin tilalle jäljellä olevaksi toimikaudeksi eli 25 päivään tammikuuta 2006 saakka.Tehty Luxemburgissa 20 päivänä lokakuuta 2003.Neuvoston puolestaPuheenjohtajaP. Maroni(1) EYVL L 24, 26.1.2002, s. 38.